
UFO’er i Danmarks Radio 


Et program med emnet UFO’er løb af stablen, 
torsdag, den 11. marts kl. 14.00-14.45 på pro¬ 
gram I. Udsendelsen »Danmarksprogrammet« 
belyser et aktuelt emne Danmarkskortet rundt i 
samarbejde med Danmarks Radios distrikter 
og lytterne. Denne gang var man altså kommet 
til UFO’erne. 

Erik Svensson og Elisabeth Amdisen introdu¬ 
cerede emnet for lytterne samt præsenterede 
de medvirkende, der var indkaldt til denne spe¬ 
cielle lejlighed. I Århus-studiet havde man 
overpolitibetjent Evald Hansen Mårup, SUFOI's 
områdeleder for Midtjylland, astronomistuder¬ 
ende Ole J. Knudsen samt magister Aage 
Skjelborg. I studiet i Odense sad astronomen 
Henrik Stub, og i Næstved-studiet sad organist 
Ebbe Truelsen, der er SUFOI’s mand i - og har 
et stort kendskab til de mange lokale rapporter 
fra - Sjællandsområdet. 

Som udgangspunkt for udsendelsen fortalte 
Mårup om sin efterhånden berømte observati¬ 
on den 13. august 1970, hvor han i sin patrulje¬ 
vogn blev blændet af et skarpt lys, hvorefter al 
strøm og motorkraft forsvandt fra vognen. Han 
opdagede så, at der var tale om en skarp lys¬ 
kegle, der kom fra et objekt, der hang skråt for¬ 
an patruljevognen. Lyskeglen blev trukket ind i 
objektet, der derefter pludselig forsvandt. Me¬ 
dens observationen fandt sted, tog Mårup tre 
fotos med patruljevognens automatiske kame¬ 
ra, der er monteret i frontruden. Disse billeder 
viser alle tre en klar lysplet midt i billedet, som 
end ikke Flyvevåbnet har kunnet give en forkla¬ 
ring på. 

På spørgsmålet om hvorvidt, der var intelli¬ 
gens forbundet med det observerede fæno¬ 
men, svarede Mårup bl. a.: 

Det er svært at svare på, men jeg er i hvert 
fald ikke i tvivl om, at det objekt, jeg så, det var 
teknisk fremstillet. Det var hverken kuglelyn el¬ 
ler noget i den retning, som jeg senere har fået 
stukket ud. 


Mårup fortalte videre, at han senere havde 
haft endnu en oplevelse af samme karakter, 
som imidlertid ikke straks kom frem, fordi »han 
havde fået nok« i første omgang. Der gik jo næ¬ 
sten et helt år, hvor han ikke kunne være i fred 
for folk, der skulle have noget at vide, som jour¬ 
nalister m.v. 3 år og 1 døgn senere, den 14. au¬ 
gust 1973, havde han sin anden oplevelse, der 
også har været udførligtomtalti UFO-NYT. 

Ved denne lejlighed blev der ligeledes taget 
fotos, der nøjagtigt ligner de tre optagelser, 
som blev resultatet af hændelsen i 1970. 

Fra Odensestudiet kommenterede astrono¬ 
men Henrik Stub bl.a.: »Astronomien beskæfti¬ 
ger sig normalt ikke med, hvad der foregår ne¬ 
de i jordens atmosfære. Hvis det endeliq skulle 
under en videnskab, måtte' det nærmest være 
meteorologien. Men det jeg synes, der er så in¬ 
teressant ved hr. Mårups oplevelse, det er net¬ 
op, at man kan sammenligne den med andre 
oplevelser og prøve på at danne et mønster, et 
verdensomspændende mønster for at se, om 
det, hr. Mårup har oplevet, svarer til det andre 
mennesker i tilsvarende situationer har oplevet. 
Og skal man nogen sinde finde ud af, hvad 
UFO’erne er, så er det nødvendigt at indsamle 
data og sammenligne dem for at se, om det er 
et objektivt fænomen. 

Hvis hr. Mårup i Danmark oplever det sam¬ 
me, som en amerikaner, en tysker og en afrika¬ 
ner, så styrker det jo en antagelse af, at der vir¬ 
keligt er blevet set noget. Så jeg kan altså ikke 
på forhånd afvise hr. Mårups oplevelse. Umid¬ 
delbart kan jeg da i hvert fald ikke give nogen 
naturlig forklaring på den. Det har jeg nu heller 
ingen særlige forudsætninger for at gøre«. 

Magister Åge Skjelborg fandt Mårups ople¬ 
velse fascinerende og gjorde opmærksom på, 
at politikorpsene verden over spillede en stor 
rolle i UFO-sagen gennem årene. F. eks. betød 
en politimands observation i USA af et landet 
objekt med to væsener ved et »gennembrud« 

for UFO-nautberetningernes troværdighed. 
Denne observation blev f. eks. også undersøgt 
af professor J. Allen Hynek for U.S.Air Force’s 
UFO-undersøgelsesprojekt Bluebook. 

Skjelborg gjorde opmærksom på, at bilister, 
hvis motor går i stå i forbindelse med UFO- 
observationer er et verdensomspændende fæ¬ 
nomen. Men ham bekendt var det første gang, 
man i Danmark offentligt i aviserne refererede 
en sådan oplevelse, som politibetjenten havde 
været ude for. 

Ole Knudsen fra SUFOI bekræftede, at Må- 
rup var en af de mest kvalificerede iagttagere, 
som man her havde fået til at udtale sig. Hæn¬ 
delsen som sådan er ikke usædvanlig. Vi har, 
fortsatte Ole Knudsen, masser af hændelser, 
også fra Danmark, indeholdende det som jeg 
ser som det væsentlige i rapporten, nemlig at 
bilen er blevet standset, d.v.s. indvirkning på 
teknik, som man kan måle og veje. 

Disse observationer er dog desværre ikke i 
overtal. De rapporter, der kommer ind, og som 
kan stå for en nærmere prøvelse, drejer sig for 
det meste om det, man kunne kalde »lys om 
natten«, der udgør ca. 70% af de behandlede 
rapporter, der ikke kan forklares med konventi¬ 
onelle ting som fly, satellitter m.v. 

Efter endnu en opfordring til lyttere om at 
melde sig på telefonen med UFO-beretninger, 
gik man videre til Næstved-studiet, hvor orga¬ 
nist Ebbe Truelsen fortalte meget detaljeret om 
observationer fra Midtsjællandsområdet fra ef¬ 
teråret 1973, hvor Ebbe Truelsen og hans kone 
havde deres første UFO-oplevelse. Senere lyk¬ 
kedes det jo flere gange at tage fotos af de ob¬ 
serverede objekters lysspor. Hele den enorme 
aktivitet i dette område har tidligere været ud¬ 
førligt omtalt her i UFO-NYT, og bl. a. har der i 
visse tilfælde været tale om mulighed for 
krydspejlinger. 

Fra Odense kommenterede Henrik Stub, at 
der efter hans opfattelse næsten her var tale 
om alt for mange observationer, fordi den teori, 
der interesserede de fleste, nemlig at der var 
tale om rumskibe et eller andet sted fra, ikke 
passer særlig godt med en fantastisk masse 
observationer af en fantastisk masse forskelli¬ 
ge objekter. Og han fortsatte: 

»Det er simpelthen for mig ufatteligt, at nogle 
skulle blive ved årti efter årti, i århundrede efter 
århundrede at sende titusinder af forskelligar¬ 


tede genstande ned. Der er simpelt hen, synes 
jeg, for lidt mønster, og der er for mange obser¬ 
vationer til, at man umiddelbart kan tro på en 
ide om, at i hvert fald de alle sammen skulle ha¬ 
ve en teknisk og ikke-jordisk oprindelse. Der er 
nok ingen tvivl om, at noget af det er psykolo¬ 
gi«. 

Det første telefonopkald kom fra Svend Aage 
Christensen fra Virum, der fortalte om en ob¬ 
servation fra den 17. februar. Christensen for¬ 
talte meget detaljeret om sin oplevelse, og blev 
midt i beretningen - måske af tidsmæssige år¬ 
sager? - afbrudt, og Henrik Stub blev bedt om 
en kommentar. Han henviste til, at det var en 
udbredt misforståelse, at astronomer skulle 
kunne svare på sådanne ting. Det kræver spe¬ 
cialtrænede agenter, der virkelig har erfaring i 
specielt meteorologiske og psykologiske fæno¬ 
mener, til at undersøge det. Og her mente Hen¬ 
rik Stub, at Ole Knudsen fra SUFOI måtte være 
bedre kvalificeret til at undersøge dette. 

Ole Knudsen kom herefter ind på SUFOI’s 
rapportundersøgelsesarbejde fra henvendel¬ 
sen til den endelige offentliggørelse. 

Lytteren havde ikke fået lov til at tale ud i før¬ 
ste omgang og fik nu ordet endnu i et par mi¬ 
nutter, men da man erfarede, at vedkommende 
havde rapporteret oplevelsen til SUFOI, tog 
man den næste lytter ind i stedet for. 

Jørgensen, Glostrup spurgte om, hvordan 
sådanne ting kunne gå ind i jordens atmosfæ¬ 
re, når man nu vidste, hvor nøjagtigt landings¬ 
vinklen for vore astronauter skulle være. Hertil 
svarede Ole Knudsen, at man ingen beviser 
havde for, at disse fænomener virkelig var rum¬ 
skibe, men at hvis man kan kontrollere sin ha¬ 
stighed, så er der intet problem med landings¬ 
vinklen, hvilket bekræftedes af Henrik Stub. 

Ole Knudsen gjorde endvidere opmærksom 
på, at man i SUFOI ikke gør forskel på folk, der 
ser grønne mænd eller lysende kugler. Det, det 
kommer an på, er, om rapportøren er tilstræk¬ 
keligt trænettil at kunne videregive »gode data« 
om observationen. 

Henrik Stub: »UFO-observationerne kan me¬ 
get vel have forskellige oprindelser. Nogle kan 
f. eks. være rent psykologiske, medens andre 
fænomener kan være af meteorologisk oprin¬ 
delse, som f. eks. kuglelyn. Andre igen aner 
man ikke hvad er. Man skal være forsigtig med 
at sige, at vi har én forklaring på UFO’erne. Der 

kan simpelt hen godt være mange, og det er 
det, der gør problemet så kompliceret. Man 
skal være helt neutral og indsamle rapporter til 
senere databehandling. Det er den eneste må¬ 
de at løse problemet på. Om det så kan løses, 
ved jeg ikke. I de sidste 30 år er vi ikke kommet 
et skridt videre, ud over at få nogle ganske få 
mønstre. Jeg tvivler på, at vi er en fuldstøndig 
løsning i sigte inden for de første mange mange 
år. 

Videnskabsmænd er meget ofte uinteresse¬ 
rede i fænomenet af sociale grunde, netop fordi 
det med UFOIogien igennem mange år netop 
ikke har været befordrende for en videnskabs¬ 
mands karriere overhovedet at tale om UFO’er. 
Og endnu en grund til, at det ikke har været be¬ 
fordrende, har været den måde, som nogle tid¬ 
lige ufologer og pressen har behandlet det på 
med alt for meget med små grønne mænd og 
jordens undergang, hvor man skulle reddes af 
flyvende tallerkener fra en bunker i Borup og 
lignende. Og noget sådant er jo ikke befordren¬ 
de for, at seriøse videnskabsmænd nogen sin¬ 
de vil røre ved emnet. Videnskabsmænd er jo 
heller ikke overmennesker. 

De beskæftiger sig med de ting, der ser ud til 
at kunne løses, og ufo’erne passer ikke ind 
her«. 

Åge Skjelborg gjorde opmærksom på, at der 
var en ganske speciel og tydelig sammenhæng 
mellem de ældre folketraditioner f. eks. i USA, 
Frankrig og Sydamerika og indholdet af de så¬ 
kaldte kontaktberetninger. Endvidere sagde 
han, at det var et vældig seriøst studiemateriale 
skjult i de alt for latterliggjorte fortællinger om 
mødet med ukendte væsener. 

En lytter, fru Petersen i Rungsted, kom nu ind 
i udsendelsen og berettede om et klart lys på 
himlen, som hun havde observeret mange gan¬ 
ge siden 1973, men som hun havde været lidt til 
grin over for familien med, indtil denne også 
blev vidne til en tildragelse. 

Henrik Stub gjorde opmærksom på, at hvis 
de opgivne oplysninger var korrekt, så kunne 
der ikke være tale om f. eks. Skylab. Ole Knud¬ 
sen bad om lov til at undersøge sagen nærme¬ 
re, og fra Næstved-studiet berettede Ebbe Tru- 
elsen om en detaljeret observation med landing 
i februar 1975 syd for Sorø. 

Normalt skal man ikke ringe hverken til ob¬ 
servatorier eller til Rude Skov (Satellitsporings¬ 


stationen) eller til Meteorologisk Institut om 
UFO-observationer, tilføjede Henrik Stub. Man 
er her gennemgående uinteresserede. Jeg har 
ikke selv noget med SUFOI at gøre, men det er 
mit indtryk, at det faktisk er det sted, man bedst 
kan sende sine rapporter hen. Det er det eneste 
sted i landet, de faktisk både bliver behandlet 
og gemt. Det eneste man gennemgående op¬ 
når ved at ringe til et observatorium sent på af¬ 
tenen, hvor der måske sidder et par travle 
astronomer i færd med at observere, er kun at 
irritere astronomerne. Jeg tror, man skal sende 
UFO-rapporter til SUFOI, som gennemgående 
- efter mit udenforstående indtryk - giver dem 
en god og seriøs behandling. 

Efter denne erklæring fra Henrik Stub fik Ole 
Knudsen lejlighed til at opgive sin adresse, som 
man kunne indsende rapporter til, og der var 
derefter endnu en lytter i telefonen. På dette 
tidspunkt var der ved at være tale om nærmest 
en telefonstorm. 

Kunsthandler Gerhardt Jensen, København, 
var meget stærkt overbevist om, at det folk ser, 
var en form for hallucinationer. At der var tale 
om ønsketænkning og selvsuggestion, f. eks. 
så man ofte i gamle dage engle etc. UFO’erne 
var et lignende fænomen, mente han. 

Åge Skjelborg sagde hertil, at hallucinationer 
kunne være løsningen på visse af observatio¬ 
nerne, men det kunne ikke være hele forklarin¬ 
gen. Bl. a. måtte man ved gi. beretninger tage 
hensyn til kildematerialet. Gerhardt Jensen 
mente, at det var ejendommeligt, at en major i 
Flyvevåbnet havde set sådanne fænomener ad¬ 
skillige gange og en overbetjent i Haderslev og¬ 
så havde haft flere oplevelser, medens andre 
aldrig har set en pind. 

Ole Knudsen kom her ind i diskussionen og 
gjorde opmærksom på, at han ikke troede på, 
at tændingssystemet i Mårups bil havde lidt af 
hallucinationer. Alene den slags fænomener 
skulle kunne begrænse antallet af hallucinatori¬ 
ske UFO-oplevelser. 

Mårup erklærede, at der efter hans opfattel¬ 
se ikke havde været tale om en hallucinatorisk 
oplevelse, for så havde han nok ikke været i 
Politiet i dag. Han havde også måttet skrive en 
indberetning til rigspolitichefen om sin oplevel¬ 
se, og han mener stadig væk at stå med begge 
ben på jorden. 

Danmarksprogrammet var slut. Det viste må¬ 
ske, at det ikke var den helt rigtige måde at lave 
en sådan udsendelse på, men vi har i SUFOI 
kun grund til at være tilfredse med den sobre 


måde, emnet blev behandlet på. Lad det snart 
ske igen. Og TV ville jo være et fortræffeligt me¬ 
dium for emnet uidentificerede flyvende objek¬ 
ter. Ole Henningsen 



Er ufologi noget der gør ondt? 

Eller er det en fobi? UFOFOBI! 


I England har psykologer og psykiatere anslået, at ca. 70-80% af be¬ 
folkningen lider af fobi’er. Og dette tal kan sikkert uden videre overfø¬ 
res til den danske befolkning. (En fobi er en angst-følelse, som f. eks. 
klaustrofobi - angsten for lukkede rum - eller nycofobi - angsten for 
mørke osv.) 


Det er meget svært at påstå, at UFO’er ikke har 
nogen indflydelse på den menneskelige psyke. 
Det har de så afgjort. 

Når vi læser om ufo-hændelser i Sydamerika, 
er de ofte ret så dramatiske, noget man ikke 
kender her fra Danmark. Men vi har eksempler 
herfra som viser, at en ufo-oplevelse på nær 
hold har ændret et menneskes livsholdning. 
Der findes eksempler på, at når man har kun¬ 
net give en naturlig forklaring på en observati¬ 
on, er den pågældende blevet fornærmet. Og 
der er eksempler på at en ufo-observation kan 
give neuroser, og endelig - der er eksempler 
på - hvor der har været flere vidner til samme 
observation - at hver bagefter giver deres syn 
på sagen, - hver med nogle afvigelser fra de 
øvrige. Det har alt sammen noget med percep¬ 
tion (sansning) og adfærd at gøre. Vi oplever 
omverdenen på forskellige måder på grund af 
forskelligheder i sanser, erfaringer, motiver og 
emotioner. Vi opfatter altså ikke alle stimuli, 
fordi vort sanseapparatur er selektivt (udvæl¬ 


gende) organiseret. I modsat fald ville der jo 
opstå et kaos. Vi kender allesammen Anders 
And, men hvor mange har lagt mærke til, at han 
kun har fire fingre på hver hånd? Man tager det 
som givet at en hånd har fem fingre, altså ser vi 
ham også for os selv med fem. Faktum er bare 
at der kun er fire. 

Det samme gør sig gældende med alt hvad vi 
»ser« - også når der er tale om et UFO. Alt efter, 
hvorledes vi ser genstanden i forhold til andre * 
ting, ændrer vi vor opfattelse af den. Vor opfat¬ 
telse af omverdenen er i høj grad farvet af vore 
motiver (behov). Vi ser, hvad vi har behov for at 
se. Men vi mangler social perception - evne til 
at sætte sig lig den anden i hans situation. - At 
få fat i det væsentlige i den måde den anden 
fungerer på. Men vi er alle rigt udstyret med 
fordomme, hvad enten man vil indrømme det 
eller ej. Vi kategoriserer nemlig i to grupper: Os 
selv - og de andre. Og kategorisering bliver let 
til generalisering: Jeg har set et rumskib, altså 
eksisterer de! eller der findes ingen bevis på 

rumskibe, altså kan de ikke eksistere! Vi døm¬ 
mer ud fra vore egne synspunkter. Vi udeluk¬ 
ker, at det godt kan være os, der tager fejl. 
Selvfølgelig gør vi ikke det - men over for de 
andre kan vi da godt indrømme, at det er men¬ 
neskeligt at fejle - det gælder »bare ikke mig«. 

Jeg tror, at man går glip af mange værdifulde 
oplysninger, når man undersøger en ufo¬ 
observation, - fordi man er forhåndsindtaget 
om sagen. En ufolog der er 99,9% overbevist 
om, at der er tale om væsener udefra, er i stand 
til at lægge svaret i munden på vidnet. Og de 
ting der kan have stor betydning tales der ikke 
om. Og heri er det nuværende spørgeskema ik¬ 
ke helt uden skyld. Man giver jo ikke mange re¬ 
elle chancer for at svare objektivt. Spørgsmåle¬ 
ne står der, og det er det man er interesseret i. 
Eller er det? Har et ufo en længde på 6 meter, 
kan man komme ud for at et vidne bedømmer 
størrelsen som en VW-bus, og et andet som 
»gavlenden på mit hus«. Selv om ingen af dele¬ 
ne er det rigtige mål, - og selv om begge dele 
var lige lange, har man for sig selv to forskellige 
opfattelser på »størrelse«. 

At huske detaljer er omtrent som at indlære 
nyt stof. En undersøgelse har vist at efter 20 
min. har man glemt 47% af det indlærte, efter 1. 
dag 66% og efter en måned 79%. Det er såle¬ 
des vigtigt at man får fat i en observation så 
hurtigt som muligt, og her kan alarmeringskæ¬ 
den have sin afgørende betydning. En gammel 
observation har kun betydning for vidnet selv, 
da han/hun har lært at leve med det sete. Det 
bliver kun husket på afgørende faser for én 
selv: Det var stort - Det var rødt - Jeg blev ban¬ 
ge - osv. Hvad kan vi bruge en gammel rapport 
til? Ja, vi kan gemme dem og senere prale med 
antallet af rapporter på uidentificerede objek¬ 
ter. 

Mange af os er sikkert stødt på det problem, 
at man får kendskab til en ufo-hændelse, og 
når man så kommer for at optage rapport, vil 
den pågældende ikke udtale sig - enten af frygt 
for at blive latterliggjort eller af frygt for det se¬ 
te. Som før nævnt kan det give sig udslag i neu¬ 
roser i kortere eller længere tid. Man prøver at 
forklare at der jo intet sker, der er ikke noget at 
være bange for. Alene heri gives der udtryk for 
den lille forståelse for éns medmenneske. 
Hvorfor lokke en observation frem der har stør¬ 
re betydning for den enkelte, end den har for 
os? Er det den rigtige fremgangsmåde? Jeg 


tror det ikke. Det er sandsynligt, at individet li¬ 
der af UFOFOBI, og så er chancen for at gøre 
slemt værre nok større end for at »hjælpe«. 

Hermed er der ikke sagt, at vi ikke skal fort¬ 
sætte at løse gåden omkring fænomenet UFO, 
men det skal nok gøres med en større omtanke 
over for dem, der har set noget. For hvor meget 
kan vi bruge af det vi indtil dato har indsamlet? 
Og hvad skal vi bruge det til? - Statistikker. Det 
er endnu den eneste anvendelse de kan få. Jo, 
Ufologi kan gøre ondt, hvis man samtidig tæn¬ 
ker på, hvad det er, vi vil undersøge. Vi ved jo 
ikke hvad et UFO er. Det er logisk nok også 
derfor det står for »UIDENTIFICEREDE FLY¬ 
VENDE OBJEKTER«. Men hvor meget tænkes 
der over det? De fleste sætter simpelthen lig¬ 
hedstegn mellem UFO og flyvende tallerkener. 
- Og det er endnu en generalisering. 

Kai E. Møller 


HJÆLP! 

Oversættere søges- 

SUFOI har en udstrakt kontakt med UFO- 
organisationer over hele verden, og hver 
måned modtager vi tidsskrifter på alver¬ 
dens sprog. Vi har en del flinke menne¬ 
sker, som oversætter interessante artikler 
for os til UFO-Nyt. 

Vi mangler imidlertid katastrofalt over¬ 
sættere, som kan oversætte artikler på 
sprog som 
Fransk 
Italiensk 
Spansk 
Portugisisk 
Hollandsk 

til dansk. Skal vi være i ønsketænknin¬ 
gens hjørne, ønsker vi os også oversætte¬ 
re fra græsk og japansk til dansk. 

Kan De oversætte nogenlunde flydende 
fra de nævnte sprog til pænt dansk - og vil 
De række SUFOI en hjælpende hånd med 
dette arbejde - så kontakt venligst snarest 
undertegnede. Adressen står på omsla¬ 
gets side 2. Fl. Ahrenkie! 


UFO-NYT 3-76 95 




Den alsidige 
professor 

(se billedetside 126) 

I sin egenskab af »UFO-ekspert« - til og med en 
af verdens mest fremstående - deltager profes¬ 
sor J. Allen Hynek i utallige arrangementer af 
forskellig slags. Ikke sjældent ser man ham 
komme med en kommentar i amerikansk TV el¬ 
ler over en radiostation. Utallige er også de fo¬ 
redrag, der uophørligt holdes indenfor forskel¬ 
lige fagkredse. 

Hvert år mødes f. eks. »International Society 
of Planetarium Educators« til konference for at 
høre foredrag, overvære demonstrationer, 
lysbilled- og filmforevisninger; ja, for simpelt¬ 
hen at udveksle erfaringer i planetariearbejdet. 

Den 9. oktober 1974 mødtes 250 deltagere til 
en sådan konference, i Atlanta, Georgia, USA. 

Det er ikke her meningen at refere konferen¬ 
cens forløb, hvor mange fremtrædende astro¬ 
nomer holdt foredrag. Blot er det interessant at 
erfare, at der blandt talerne var flere NASA- 
folk, heriblandt den amerikanske astronaut, 
astronomen Karl Henize, der viste film om 
Skylab-projektet og fortalte om visse af de vi¬ 
denskabelige eksperimenter under dette pro¬ 
jekt. 

Karl Henize er tidligere astronom fra Michi- 
gan Universitetet. I 50’erne arbejdede han me¬ 
get tæt sammen med professor J. Allen Hynek 
med bl. a. Smithsonian Astrophysical Observa- 
tory’s Project Moonwatch. Senere endte de 


Støt den seriøse 
UFO-forskning 

- skaf abonnenter 
på UFO-NYT 


begge på Dearborn Observatory, hvor Hynek 
blev direktør og Henize vicedirektør. 

Professor Hynek’s foredrag på konferencen 
beskæftigede sig naturligvis med UFO- 
fænomenerne, som han har beskæftiget sig 
med i et kvart århundrede efterhånden. 

Om de kan lide det eller ej, så bliver planeta¬ 
riepersonalet almindeligvis stillet over for en 
række spørgsmål om UFO’erne, som de så kan 
danse rundt om som katten om den varme 
grød. I offentlighedens øjne er et planetarie jo 
et rigtigt sted at henvende sig hvis det drejer sig 
om noget, der er set på himlen. 

At konferencedeltagerne var interesserede i, 
hvad professor Hynek havde atfortælledem om 
UFO’erne, fremgik med al ønskelig tydelighed 
af den lange række af spørgsmål, der skyllede 
ind over ham efter foredraget. 

Sky & Telescope , januar 1975 
Ole Henningsen 

Tilfældet DIAZ 

2. del 

Lidt efter kl. tre tager jeg tilbage til hans bolig, 
og ved denne lejlighed begynder vi, med Diaz’ 
billigelse, påny den psykiske undersøgelse af 
det som er præget i hans sind, lige til det øjeblik 
hvor de tre extraterrestriske væsener kommer 

til syne-hvor undertegnede gerne vil tilføje 

følgende: 

a) At væsenernes kroppe, som er totalt dæk¬ 
ket helt op til halsen, - inclusive fødderne - er 
meget tynde og usædvanligt ensartede, og 
uden genstande (apparater) eller bælter af no¬ 
gen art; 

b) der er noget usædvanligt med hensyn til 
deres hoved: størrelsen er kun ca. det halve af 
vores. Der ses ikke noget spor af fremspring el¬ 
ler fordybninger af naturlig art, og der kunne så 
være to muligheder: den første er, at det kunne 
dreje sig om en maske eller hjelm, som skulle 
skjule deres egentlige ansigtstræk. En sådan 
beklædning kunne godt være af en »mosgrøn« 
farve, uden at dette var deres hudfarve, da Diaz 
selv hævdede, at han ikke på noget tidspunkt 
kunne komme til at røre ved den (huden) under 
sine modstandsforsøg. Vi må heller ikke glem¬ 
me, at vidnet blev anbragt i nærheden af nogle 
åbninger, igennem hvilke der kom luft, han 
kunne indånde, hvad der kunne tyde på, at far¬ 
tøjets omgivelser ikke var passende for de ex¬ 
traterrestriske væsener, når de befandt sig i vor 
atmosfære - hvilket også ville forklare en dyk¬ 
kerdragt. 

Den anden mulighed vedrører følgende: på 
grund af det højere udviklingsniveau, som så¬ 
danne væsener der besøger os, logisk må ha¬ 
ve, kunne der være den mulighed, at de har »o- 
vervundet« deres fysiske sanser, som vi bruger, 


(Se 1. del i UFO-NYT 
nr. 2, 1976, side 52) 


og har erstattet dem med »extrasensitive orga¬ 
ner eller extrasensoriske egenskaber«, som er 
mere perfekte, omfattende og komplette end 
vore meget reducerede syn, hørelse, følelse, 
lugtesans og smagssans, og at de derfor ikke 
ville behøve øjne, ører, hænder, næse eller 
mund. 

Interesse for hår og behåring 

Under den fortsatte psykiske undersøgelse af 
Diaz viser det sig, at disse væseners egentlige 
interesse drejer sig om håret på hans hoved og 
den menneskelige behåring, som disse tilsyne¬ 
ladende fuldstændig manglede. Det kan be¬ 
kræftes, at der ikke var nogen smertefølelse 
under operationen med at trække hårene ucJ 
med roden, for hvis det havde været smerte¬ 
fuldt, ville det have forårsaget en psykisk trau¬ 
ma i Diaz’ sind, som ville være let at opdage. På 
nogle områder kan det ses, at håret var blevet 
»kortet af« på grund af den enorme mængde 
der blev fjernet, mens der på to eller tre andre 
steder kan ses, at håret blev rykket ud med ro¬ 
den og således efterlod hårsækkene helt tom¬ 
me (rene), et fænomen som ikke har nogen vi¬ 
denskabelig forklaring. I tilfælde af at det indre 
af hårsækkene var blevet »udvidet«, således at 
hårene let kunne komme ud, som følge af en 
ukendt kraft fremkaldt af disse væsener, eller 
hvis hårene var blevet rykket ud helt fra det in¬ 
dre af kapillærerne, så måtte væsenerne i hvert 
tilfælde have påvirket Diaz ad psykisk vej og 
have gjort ham ufølsom over for den smerte, 
som handlingen ellers ville fremkalde. På 
grund af det manglende kendskab til hændel¬ 
ser hos de 46 fagfolk, som var hos Diaz få timer 
efter det skete, og da de ikke havde foretaget 

nogen »fotomikroskopisk« analyse af det indre 
af kapillærerne, så kan vi kun give en bedøm¬ 
melse på grundlag af mentalundersøgelsen. 
Fra denne fremkommer der heller ikke noget 
om en evt. »lokalbedøvelse« som kunne have 
indprentet sig i Diaz’ sindstilstand, og man kun¬ 
ne derfor antage, at der via en ukendt energi 
udsendt fra »væsenerne« var blevet fremkaldt 
en stor udvidelse af hårsækkene, som så ville 
tillade, at hårene blev trukket med af »sugekop¬ 
perne« på deres arme uden større problemer 
(ligesom den udvidelse som varm damp frem¬ 
kalder på vores hud). 

Forandringer forudses. 

En anden detalje som vi bør omtale, drejer sig 
om to forskellige sensitive personer, som har 
opfanget en meget intens vibrationsenergi i Di¬ 
az. Den første person var en som assisterede 
en røntgenspecialist den 5. januar (man tog 10 
billeder af ham) og vedkommende havde ikke 
noget som helst kendskab til Diaz’ oplevelse, 
men fik et kraftigt stød under berøringen af 
hans hoved, da hun skulle rette på hans stilling. 
Den anden person mærkede det under den 
psykiske undersøgelse. Vi ville derfor være til¬ 
bøjelige til at mene, at Diaz i 3 til 4 mdr. frem¬ 
over vil føle forandringer eller vigtige mutatio¬ 
ner af psykisk/ emotionel/ åndelig karakter, 
som samtidig ville kunne ændre hans adfærd 
fundamentalt. (Dette er en følgeslutning, som 
SUFOI i hvertfald ikke umiddelbart ville drage). 

Andre psykiske træk af betydning kommer 
ikke frem i Diaz’ underbevidsthed, men rent fy¬ 
sisk, idet han virker sikker og selvbehersket, ef¬ 
tertænksom og langsom i sine bevægelser og 
samtaler. 

Et andet træk som understøtter tanken om 
disse væseners højere udvikling end vores, fin¬ 
der vi igennem den metode som blev anvendt 
til at opfange eller løfte Diaz’ krop op i fartøjet, 
som Diaz ikke kunne se. Dette viser en viden¬ 
skabelig teknologi, som ikke passer ind i den 
menneskelige videnskab, da der nødvendigvis 
måtte anvendes processer i lighed med tele- 
portation, eller som første led en energitrans¬ 
formering af Diaz’ fysiske krop; dernæst måtte 
der ske en projektion i rummet af nævnte ener¬ 
gi i retning af fartøjet, og endelig en transfor¬ 
mering af den nævnte energi tilbage til Diaz’ 
krop. Efter at jeg har haft et personligt interview 
med lægerne og andre specialister på Ferrovi- 


ario Hospitalet, samt med et andet hospital for 
de væbnede styrker, og med myndigheder i 
politiet, som udfærdigede rapport om sagen, 
(samt ligeledes den medvirkende dommers 
konklusioner) vil der blive samlet nye data til en 
fyldestgørende rapport. 

Konklusion. 

Henved tre en halv måned efter at Carlos Alber¬ 
to Diaz er blevet transporteret fra Ing. White 
(Bahia Blanca) til udkanten af Buenos Aires, og 
da der ikke er fremkommet nyheder af betyd¬ 
ning, mener vi at kunne slutte denne sag, selv 
om der altid er mulighed for at kunne vende til¬ 
bage til den og uddybe enhver detalje som 
fremkommer. Efter at have indhentet oplysnin¬ 
ger om de medicinske undersøgelser som blev 
afsluttet af politiet og dommeren i kriminalafde- 
lingen, samt medlemmer af de væbnede styr¬ 
kers hospital, fremkom der ikke anormale indi¬ 
cier af nogen art. Vi gentager dog vort syns¬ 
punkt, at en dybtgående undersøgelse af hår¬ 
sækkene med mikroskoper og andre instru¬ 
menter nok kunne have bragt flere data og me¬ 
re konkrete elementer til at bevise om der fore¬ 
lå »udvidelse af hårsækkene eller en oprykning 
med rod af hår og behåring« på de steder, som 
Diaz peger på (se foto). 

Hvad angår mulige »kontakter«, som Diaz 
kunne have oplevet med de extraterrestriske 
intelligenser, så må det lige nævnes, at han 
fuldt ud accepterer denne mulighed, og det 
sagde han offentligt på nogle af de konferen¬ 
cer, som begyndte i byen Bahia Blanca, et sted 
som jo allerede er kendt på grund af talrige an¬ 
dre kontakttilfælde samt hyppige tilsynekom¬ 
ster af flyvende tallerkener, som i lang tid og til 
stadighed gennemflyver byens atmosfære. 

Men vi vil ikke slutte denne information uden 
at udtrykke en personlig opfattelse af det, der 
skete for Diaz: 

a) Den kendsgerning at »intelligenserne« 
som kontaktede Diaz, ikke havde hænder eller 
fingre, svarer til det tilfælde, som fandt sted i 
USA d. 25. oktober 1974 (1) klokken 16,00 i Ri¬ 
verton, Wyoming, da hr. Carl Higdon var på dy- 
rejagt i Medicine Bow National Forest. Higdon 
afskød et riffelskud i retning af et dyr og på 
uforklarlig måde faldt kuglen fra geværet til jor¬ 
den i en afstand af knap 15 meter. Da Higdon 
kikkede til højre så han en mand inde i skyg¬ 
gen. Denne mand var cirka 1,88 meter høj og 

vejede omkring 81 kg. Han var iført en dragt og 
sorte sko og havde et bælte i hvis midte var en 
stjerne og et gult emblem. Han var temmelig 
kalveknæet og hans hoved var skævt. Hans ud¬ 
seende og ansigtstræk var menneskelignende, 
men han havde ingen hage. Hans hår var tyndt 
og meget kort. Manden spurgte om Higdon var 
sulten og rakte ham nogle tabletter, af hvilke H. 
tog én (omend han dog ikke giver nogen forkla¬ 
ring på, hvorfor han tog den). Så pegede han 
på ham med noget som lignede en stor finger 
(men ikke en hånd) og så bemærkede han 
pludseligt, at han var på et sted sammen med 
to »mænd« og de fem dyr, som han havde set 
tidligere. Der fremkom senere nogle detaljer 
under hans hypnosebehandlinger, som blev 
udført af dr. R. Leo Sprinkle, leder af afdelingen 
for rådgivning og testning og professor i psyko¬ 
logi ved Wyoming Universitet, og tilsyneladen¬ 
de var Higdon blevet ført et andet sted hen for 
at blive underkastet en undersøgelse og så sat 


Diaz peger på det område 
på maven og brystet, hvor 
der blev trukket småhår ud. 


på fri fod, fordi han ikke var »den som de søg¬ 
te«. Da han blev fundet af eftersøgningsholdet, 
som var sendt ud efter ham, var han så desori¬ 
enteret, at han ikke kunne kende sine venner 
(hans bil stod parkeret på et vanskeligt tilgæn¬ 
geligt sted i en mose). Han blev ført til hospita¬ 
let, men der blev ikke observeret noget unor¬ 
malt. 

b) Med hensyn til de væsener, som kontakte¬ 
de Diaz, og deres åbenbart manglende ansigts¬ 
træk, og idet vi ser bort fra, om de var dækket 
af en maske eller hjelm, så må vi lige gentage 
det før nævnte om denne oplysning. Manglen 
på næse, mund, ører, øjne, kunne forklares 
derved, at der var sket en udskiftning af de for 
de fysiske sanser nødvendige organer med ex- 
trasensoriske midler eller andre sanser, som vi 
i dag ved fuldt ud kan erstatte vort syn, lugte¬ 
sans og opfangning af lyde; tilbage er kun mun¬ 
den som skulle tillade indtagelsen af fødemid¬ 
ler af fysisk eller kemisk art. Vi må tage det i be¬ 
tragtning, at vi sætter alt i relation til vor egen 
menneskelige morfologi, og at de kunne være i 
besiddelse af organer så reducerede, at de ik¬ 
ke kunne observeres ved et enkelt øjekast. 

Der er faktisk mange forskningscentre, som 
accepterer de extrasensoriske evner og ekstra 
sanser, som ethvert menneske har på et latent 
stadium i sit indre (2), og som er overlegne i 
forhold til de modtagerevner (registreringsev¬ 
ner) som vore fysiske sanser som øjne, ører, 
mund og næse har. Desuden er der jo adskilli¬ 
ge vidner, som fastholder tilsynekomsten af 
»væsener« uden den fysiske morfologi, som vi 
kender. 

Buenos Aires, 20. april, 1975 
PEDRO ROMANIUK 
Stendek, juni 1975/E. Ka. 


1) Se den udførlige omtale af Higdon- 
historien i UFO-NYT nr. 5 fra 1975. 

2) Det må bemærkes, at denne opfattelse er 
Pedro Romaniuks og ikke nødvendigvis dæk¬ 
ker SUFOIs. 

Nyt dansk UFO-foto? 


Dette foto er taget af en 28-årig studerende, 
J.E.J. i Agedrup på Fyn. 

Det er taget i sidste halvdel af oktober 1976, 
formentlig den 27. oktober i tidsrummet fra ca. 
kl. 16 til 17. 

Om optagelsen skriver J.E.J. bl. a. til SUFOI: 

»Billederne er taget med en 600 mm telelin¬ 
se, og de første billeder i serien blev gjort be¬ 
vidst uskarpe for at få et meget diffust, men flot 
billede af skyerne og solen. Fremkaldelsen vi¬ 
ste dog, at de var en skuffelse. 

Jeg tog også to fotos af solen og skyerne 
med korrekt skarp afstandsindstilling, og med 
forskellig blænderåbning. 

Lyset fra selve solen set gennem en 600 mm 
tele er ret kraftigt, så jeg nåede ikke at registre¬ 


re andet, end at solen nu også var med i søge¬ 
ren. 

Der går nu ca. en måned, før jeg fremkalder 
filmen. Men på dette tidspunkt bemærkede jeg 
intet og filmen fik derfor lov at ligge gemt væk, 
indtil jeg i januar 1976 skulle lave nogle bille¬ 
der«. 

Som mange andre fotoamatører eksperi¬ 
menterer også hr. J. E. J. en del med sam¬ 
menkopiering af flere billeder ved hjælp af for- 
størrelsesapparatet. Hvis man f. eks. tager nog¬ 
le fremragende landskabsbilleder, på en skyfri 
dag, har man mulighed for senere at kopiere 
skyer ind på den tomme himmel, hvis man har 
nogle gode skyoptagelser, der kunne passe til 
landskabsoptagelsen. Det var sådanne fine 



skyformationer til senere brug, J. E. J. netop 
var ude for at lave den pågældende dag. 


I sit brev til SUFOI skriver han videre om op¬ 
dagelsen af, at der var noget usædvanligt ved 
den ene af optagelserne: 

»Det sidste billede, jeg ville lave den aften, i 
januar, var et landskab, som jeg tidligere havde 
lavet aftryk af, men nu ville jeg prøve at sætte 
en himmel med skyer på. 

Jeg fik belyst mit landskab i forstørrelsesap- 
paratet, og satte derefter skyhimlen i apparatet 
og belyste færdigt. Medens jeg belyste, lagde 
jeg mærke til 2 hvide pletter, der var til venstre 
for solen. Husk at mørke områder på et fotoaf¬ 
tryk på negativet optræder som lyse områder! 
De befandt sig uden for mit billede på bundpla¬ 
den af forstørrelsesapparatet. 

Jeg blev interesseret i pletterne og lavede 
nogle forstørrelser, som jeg hermed sender 
Dem« 


Kraftig forstørrelse af de 2 pletter 
til venstre for Solen. 


Tekniske oplysninger: 

Optagelsen har formentlig fundet sted, den 27. 
oktober 1975 i tidsrummet fra kl. ca. 16 til 17 fra 
Agedrup, nordøst for Odense. Optagelsesret¬ 
ningen er mod solen, d.v.s. ca. SV i retning af 
Odense. Optagelsen er foretaget med et FUJI- 
CA ST 801 kamera, årgang 1973 med en 200 
mm telelinse forsynet med 3 x teleconverter. 
Tid: 1/2.000 sek. med afstanden indstillet på 
uendeligt. Lysstyrken: 3,5 som i forbindelse 
med converter giver 10,5. Blænder: 24 (8 x 3). 

Den anvendte film er en llford FP 4, sort/hvid 
negativ film. 21 DIN 100 ASA. J.E.J. fremkaldte 
selv filmen i Perceptol fortyndet 1:3 i den af ll¬ 
ford foreskrevne tid. 

Vi har endnu ikke haft mulighed for en til¬ 
bundsgående analyse af dette foto. Dog har vi 
intetsteds fundet ting vedrørende optagelsen, 
som ikke stemmer overens med de oplysnin¬ 
ger, vi i øvrigt har modtaget fra J.E.J. Negativet 
viser intet tegn på retouchering eller lignende. 

På billedet optræder adskillige fugle, for¬ 
mentlig måger, især med solen som baggrund. 
De to genstande til venstre for solen mener vi 
ikke på nogen måde kan skyldes andre fugle, 
set fra utraditionelle synsvinkler. Om afstand 
og størrelse kan der ikke siges noget konkret. 

Hvis læserne har en jordnær og naturlig for¬ 
klaring på det fotograferede, hører vi meget 
gerne herom. 

Ole Henning sen 


HJÆLP SØGES 
TIL EKSPEDITIONEN 

Helst et »ordensmenneske« og helst fra 
Storkøbenhavn. 

Nærmere oplysninger hos: 

Peter A. Hansen 
Erica-Parken 12 
2820 Gentofte 

27. april 1975: Observationssted 4760 Vording¬ 
borg. Kl. 21,15 får observatøren tilfældigt øje 
på to orangefarvede, stillestående runde objek¬ 
ter, ca. 35° over horisonten. Objekterne, der 
samtidig blev observeret af et ægtepar, accelle- 
rerede med ét hver sin vej med en moderat ha¬ 
stighed. Med udgangspunkt i øst fløj det ene 
objekt stik nord, det andet fløj mod syd, hvor 
det efter måske et minut eller mindre pludselig, 
som når en bold rammer en mur, fløj tilbage på 
samme kurs og med samme hastighed. Tilsy¬ 
neladende fulgte det objektet, der var forsvun¬ 
det mod nord; begge objekterne forsvandt ud 
af syne for observatørerne, da de fløj bag et 
stort hustag, som dækkede for udsynet og vi¬ 
dere observation. Observationen var lydløs og 
varedeca. 3 minutter. 

16. august 1975: Kl. 23,45 opdager en herre et 
stærkt orangefarvet skær lige oven over sig, da 
han går ud fra sit hus i 5250 Fruens Bøge. Ob¬ 
servatøren og dennes kone bemærkede, at der 
i det orangefarvede skær var et mørkt taller¬ 
kenformet objekt. Objektet var i zenith og fløj 
med stor hastighed lodret ned mod jorden; det 
drejede om sin egen akse og havde en spiral 
efter sig. 500 meter over jorden og 500 meter 
fra observatørerne stoppede objektet, det 
orangefarvede skær forsvandt, og objektet dre¬ 
jede meget langsomt om sin egen akse. I en li¬ 
nie hele vejen rundt om objektet sås nu tydeligt 
en række små lysende prikker. 

Observatøren var parat til at løbe tilbage og 
ind i huset, da det så ud som objektet tog kurs 
direkte mod dem, men med ét drejede det mod 
nord og forsvandt. 

Få minutter efter kom antagelig det samme 
objekt igen til syne, denne gang i sydvest, ca. 2 
kilometer fra observatørerne og under trætop¬ 
højde. Det så ud som en stor gul cirkel på høj¬ 
kant, med en bred streg vandret hen over ob¬ 
jektet. Objektet, der nu var stillestående, æn¬ 


drede med ét form og lignede mest af alt en 
kæmpestor pære, for derefter at trække sig 
sammen og blive til en lille rød prik, der for¬ 
svandt. 

Observationen, der varede ca. 15 minutter, 
var lydløs. 

Sidst i august 1975 kommer to personer ved 
21-tiden kørende mod 4600 Køge, da de med 
ét opdager et stort, kuglerundt, hvidt lysende 
objekt. Objektet kom frasyd og fløj hen over bi¬ 
len. Da objektet nærmede sig bilen, blev ha¬ 
stigheden mindre og mindre, og da objektet var 
iige over vognen, var hastigheden næsten lig 
nul. Efterhånden som objektet fjernede sig, 
blev hastigheden stadig større. Observatørerne 
kørte ind til siden og standsede, sprang ud af 
vognen, kun for at se objektet stige lodret op 
mod himlen for til sidst at forsvinde. Observatø¬ 
rerne anslår objektets hastighed til 70 km/t; 
størrelsen kan de ikke udtale sig om, men det 
var stort. Der hørtes ikke en lyd under observa¬ 
tionen, som varede ca. 10 minutter. 

20. oktober 1975: I Kongsted, 4683 Rønnede, 
var fru Rs gæster ved 23-tiden ved at tage af¬ 
sked for at køre hjem. Da føreren af vognen vil¬ 
le starte, var motoren død, tilsyneladende var 
der ikke mere strøm på vognen. Fru R. samt 
endnu en person gik da ud for om muligt at 
hjælpe, da de lige over vognen bemærkede et 
stort objekt. Objektet udsendte en lyskegle ned 
mod dem, keglen var skarpt afskåret og nåede 
helt ned til jorden, lyset var hvidt, men hverken 
stærkt eller blændende. 

Objektet havde en størrelse på 11-12 cm i 
udstrakt arm, det virkede blankt skinnende. 
Under observationen hørtes ikke en lyd. Fru R. 
alarmerede gæsterne i vognen, men i det sam¬ 
me steg objektet hurtigt op mod skyerne samti¬ 
digt med at lyskeglen blev trukket op i objektet; 
så gæsterne, der sad i vognen, samt en nabo 

Kongsted, 20. oktober 1975. 


iagttog kun den nederste del af objektet, som 
var synlig i underkanten af en sky. En del af ly¬ 
skeglen var stadig synlig. Objektet fladede her¬ 
efter ud og forsvandt mod nordøst. Hvor det var 
forsvundet sås en rød lysende prik. 

En søndag i november 1975: Observationstid 
kl. 21,15, observationssted 7000 Ålborg. Ob¬ 
servatøren, en dame bosiddende nær Ålborg 
Lufthavn, og gennem årene fortrolig med fly og 
lygteføring på samme, opdagede pludselig un¬ 
der passage af et fly, som hun fulgte med øjne¬ 
ne, et gult nålehovedstort rundt objekt. Objek¬ 
tet fløj ca. 15° over horisonten ved tilsynekom¬ 
sten, kursen var fra øst mod nordnordvest, hvor 
det forsvandt ca. 30° over horisonten. Det, der i 
første omgang fangede observatørens op¬ 
mærksomhed, var, at objektet blev stadig stør¬ 
re og mere klart skinnende, jo længere det fjer¬ 
nede sig. Pludselig stod det bomstille for deref¬ 
ter at vokse i lysstyrke, herefter bevægede det 
sig lidt tilbage ad den oprindelige kurs for med 
ét at forsvinde. Observatøren siger, det var pist 
væk. Under observationen, der varede 3 minut¬ 
ter, hørtes ikke en lyd. 


December 1975: Et sted mellem kl. 18-19.00 
bemærkede en passager i en vogn, der kom¬ 
mer kørende fra 9000 Ålborg mod 9541 Sul- 
drup, nær Frejlev 3-4 objekter. Alle tre i vognen 
så objekterne, der kom fra nord med kurs mod 
syd; de bevægede sig langsomt, rastløs, i ryk, 
nærmest sitrende. Da observatørerne befandt 
sig i en vogn, kunne de ikke høre om objekter¬ 
ne evt. udsendte lyd. 


Ved Frejlev, december 1975. 

Objekterne befandt sig meget højt på himlen, 
hvorfor evt. detaljer heller ikke sås. Objekterne 
lyste hvidt og havde en lysende krans om sig, 
der nærmest kan sammenlignes med en lygte, 
der lyser i en tæt tåge. Størrelsen var som en 
ært, målt i udstrakt arm. 

7. december 1975: Observationssted Linde- 
berg og Frederiksberg 4180 Sorø. Kl. 02,30 gik 
fru H. grundet søvnløshed ud på en svalegang 
der vender stik øst. Lige kommet ud opdagede 
hun et stærkt hvidt lysende objekt, der i en høj¬ 
de af 15° kom flyvende i retningen nord syd. 
Det forandrede kurs og nærmede sig en nær¬ 
vedliggende skov, bag hvilken objektet for¬ 
svandt. Nu var kursen øst-vest. Medens obser¬ 
vationen stod på, tilkaldte fruen sin mand, og 
de iagttog begge objektet i kikkert 7 x 50, men 
så dog ikke yderligere detaljer. Observationsti¬ 
den var 8 minutter. Det hele forløb lydløst; ob¬ 
jektet var af størrelse som en ært målt mellem 
tommel- og pegefinger i udstrakt arm. 

Kl. 02,34 observerede en mand fra Frede¬ 
riksberg et kuglerundt stærkt hvidt lysende ob¬ 
jekt. Observatøren blev opmærksom på objek¬ 
tet, da det kom til syne i øst 11° over horison¬ 
ten, det fløj i en ret linje og forsvandt mod syd¬ 
vest 5° over horisonten bag et drivhus. Objek¬ 
tet fløj med en hastighed på 2°/sek. målt vin¬ 
kelret på flyveretningen. Observatøren angiver 
afstanden til objektet til 1-2 km, størrelsen til 
1,5 mm målt mellem tommel- og pegefinger i 
udstrakt arm. Observationen var lydløs. Obser¬ 
vationstid 4 min. Vejret var stjerneklart, vind¬ 
stille, mørkt. 

9. december 1975: Observationssted 4200 Sla¬ 
gelse. På en bakke nær Slots-Bjergby observe¬ 
rede et ægtepar et objekt 30° over horisonten 
på den nordvestlige himmel. Ægteparrets før¬ 
ste indskydelse var, at det drejede sig om en 
brændende flyvemaskine, men da objektet 
fortsatte på en vandret kurs og lyset var kons¬ 
tant, måtte den teori forlades igen. Ægteparret, 
som ved observationens begyndelse kl. 19,50 
befandt sig ved foden af bakken, løb op mod 
toppen for her at se objektet forsvinde mod øst 
nede ved horisonten. Kl. var da 19,53. Objektet 
beskrives som kuglerundt, stærkt rødt lysende 
med en lilla korona. 

Kl. 19,55 observerede to kvinder et kugle¬ 
rundt, stærkt rødt lysende objekt med en rødlig 
korona. Objektet syntes så stor som en fodbold 
og havde en hastighed på ikke over 20 km/t. 



Slagelse, 9. december 1975. 


Disse observatører, der også er bosiddende i 
Slagelse, blev opmærksom på objektet på 
samme tid. Objektet havde kurs fra vest mod 
øst, 15° over horisonten; det forsvandt bag et 
hustag. 

Observatørerne fortæller: Vi troede i første 
sekund, at det var et fly i brand, men kunne så 
se, at objektet var kugleformet. Det virkede 
som om »der var ild i kuglen«. Dog var lyset 
konstant, det havde en varm farvenuance, næ¬ 
sten brandrød«. Observationstiden 4-5 minut¬ 
ter. Ingen af observatørerne bemærkede lydef¬ 
fekter i forbindelse med observationen. 

C.H. 

13. december 1976: Observationssted Veddum 
9560 Hadsund kl. 02.45. 

Observatøren, en femtenårig pige, havde 
været på diskotek med en ven. På vej hjem 
hentede hun sin knallert, som hun havde efter¬ 
ladt hos vennen, og kørte ad Ryebrovej mod 
Mosevej. Umiddelbart før Mosevej så hun sig 
tilbage over højre skulder og fik da øje på et 
stærkt lys mellem træerne tæt ved. Hun blev så 
forskrækket, at hun fortsatte over i venstre side 
af vejen, og videre ud på marken (der er ingen 
grøft). 

Hun kom ind på vejen igen, men kunne nu in¬ 
tet se for en gård, der ligger på hjørnet. Deref¬ 
ter svingede hun til højre ad Mosevej og kørte 
mod hjemmet. Et øjeblik senere kunne hun se 
lyset igen ganske tydeligt. Lyset viste sig at væ¬ 
re et stærkt orangelysende (orange-rødt) ovalt 
objekt. Formen var regelmæssig og skarpt af¬ 
grænset. Objektets diameter var 5 gange høj¬ 
den, det svævede lige over nogle trætoppe i en 
højde, der svarede til objektets egen højde. Til- 

syneladende svævede det ubevægeligt, men 
senere bemærkede observatøren, at objektet 
bevægede sig nedad ganske langsomt. Ca. 600 
meter længere fremme så hun, at objektet var 
forsvundet under trætoppene, men et lyst 
(hvidt) lysskær kunne ses, hvor objektet var 
forsvundet. På et lidt senere tidspunkt kunne 
observatøren se objektet, der da oplyste træer 
både foran og bagved sig. 

Observationen varede 3-4 minutter, og hun 
havde ikke standset under observationen, selv 
ikke da hun kørte ud på marken! Hun var meget 
bange og kørte hurtigt hjem, hvor hun straks 
vækkede forældrene. Hun fortalte oprevet, at 
hun havde set et UFO, hvilket var en af grunde¬ 
ne til, at forældrene ikke stod op. De »tror« ikke 
på UFOer! Observatøren fortalte også, at ob¬ 
jektet var gået ned i skoven, og så mente foræl¬ 
drene at de lige så godt kunne blive liggende, 
når der ikke var noget at se mere! 

T. Birkeholm/C.H. 


18. december 1975: Observationssted 8700 
Horsens kl. 13,15. Observatøren, en dame, blev 
af et par drenge gjort opmærksom på et objekt 
70° over horisonten; det kom flyvende fra syd¬ 
øst med retning mod nordvest. Objektet var 
10-12 cm målt mellem tommel- og pegefinger i 
udstrakt arm. Observationen, der varede ca. 15 
minutter, var lydløs. 

Observatøren, der bor i Sejet nær Horsens, 
fortæller: 

Jeg havde været i byen for at handle. Efter at 
jeg var kommet hjem, tog jeg noget brød og gik 
ud til en hest, der græsser i en fold udenfor hu¬ 
set. Medens jeg står og fodrer hesten, kommer 
der et par småpurke løbende ned ad vejen; 
samtidig råber de: »Se den dér - se den dér - 
og den siger ingenting!« I første omgang troede 
jeg, de mente hesten, men de vedblev med at 
råbe og pegede samtidigt op i luften. Jeg kig¬ 
gede så op og blev meget forbavset, da jeg så 
denne mærkelige genstand komme glidende i 
luften, uden den mindste lyd. Jeg iagttog fæno¬ 
menet i ca. 15 minutter, indtil det forsvandt 
mod nordvest. Hastigheden har antagelig væ¬ 
ret noget under 50 km/t. Vejret var skyfrit, men 
i retningen over Horsens var et par mindre sky¬ 
er, hvoraf objektet gik over den første, mens 
det gik under den anden. Objektet var blankt 
og virkede metallisk, hvorimod den runde cir¬ 
kel var pulserende, og havde et nærmest oran¬ 



ge skær. I det åbne af »Ringen« kunne himlen 
ses. Den pågældende dag var det nærmest 
vindstille, kun en svag brise fra nordvest. 

22. december 1975: En mand og hans hustru 
kom kørende fra 3660 Stenløse mod Hovedvej 
A 6, kl. 09,08. Observatøren skal til at overhale 
en foran kørende bil, men bliver på grund af en 
modkørende nødt til at trække ind til siden 
igen, hvorpå han opdager et nærmest firkantet 
objekt 100 x 60-70 cm, som med en hastighed 
af ikke over 10 km/t flyver parallelt med vog¬ 
nens højre side ca. 75 meter inde over en mark. 
Med ét drejede objektet således at det fulgte en 
markvej. Føreren af den foran kørende bil har 
tilsyneladende også set objektet, da han en 5-6 
gange vedholdende stirrer ned mod objektet. 

Observatøren drejer også ned ad markvejen; 
kun for at opdage, at objektet er forsvundet. 
Han bliver holdende i 10 minutter og undersø¬ 
ger omgivelserne, men finder ikke noget, der 
kan minde om objektet. 

Objektet havde en farve som et hus der har 
været hvidt, hvorefter det er malet rødt, hvoref¬ 
ter malingen er skallet af. Der var dog ingen 
tvivl: objektet var hvidt. 

C.H. 

4. januar 1976: En mand fra 4623 Ejby fortæller 
følgende: 

- »Jeg kom kørende ad Skensved/Ejbyvej 
mod Ejby søndag den 4. januar i år. Kl. var 
06,50. Det var mørkt, men klart i vejret. Da jeg 
nåede dertil, hvor Assendrupvejen går fra, så 
jeg pludselig det nærmeste terræn oplyst af 
kraftige violette blink, som små lyn. Jeg træk- 

ker straks vognen ind til siden, idet jeg umid¬ 
delbart tror, det er et udrykningskøretøj. Da in¬ 
gen overhaler, ej heller ses i bakspejlet, vender 
jeg mig og kigger direkte gennem bagruden og 
konstaterer, at blinkene kommer fra 3 svæven¬ 
de objekter. 

Tilsyneladende står de stille lavt over jorden 
og højst 200 meter fra mig. Føler ingen trang til 
at standse og kører videre. Efter ca. V /2 km’s 
kørsel standser jeg, står ud og betragter dem i 
mindst 5 minutter. Kører derefter videre indtil 
Fuglevej i Ejby, hvor jeg atter står ud og ser på 
dem; de hænger stadig samme sted. Den sam¬ 
lede observationstid var omkring 20 min. De 2 
objekter var ens, de bestod af en mindre kærne 
af stærkt hvidt lys. Uden om disse kærner var 
en svagere lysende korona. Fra denne kom 
kraftige violette blink. Disse blink var meget 
blændende. 

Det sidste af de tre objekter var ellipsefor¬ 
met. Det var violet lysende langs hele randen, 
men også fra dette kom stærke violette blink. 

Ejner Nielsen/C. H. 

9. januar 1976: 9000 Ålborg. Observatøren, en 
mand, fortæller: 

- »Jeg kom gående ad Nørregade mod cen¬ 
trum, går på venstre fortov helt hen til hobby¬ 
forretningen, krydser gaden ud for forretnin¬ 
gen, og ser da et obj. som et stjerneskud foran 
mig. Det har en pæn orange farve, er omgi¬ 
vet af et gult lys og har en hale på samme læng¬ 
de som det selv. Pludselig forsvinder det, som 
fløj det gennem et hul i himlen (sprække); der¬ 
efter kom en måge flyvende (glidende) oppefra 
og flyver i en bue ned mod objektets bane og 
forsvinder samme sted som objektet. Jeg står 
stille for at se om den havde lavet en drejning, 
men den viser sig ikke igen. Den kan ikke være 
fløjet ned bag bygningen (ANVA) da det foregik 
for højt oppe til, at det kunne ske. Objektet kom 
fra havnen, fløj i en bue sydpå og havde samme 
fart som et stjerneskud. Størrelsen var ca. 1 cm 
i strakt arm, himlen var blå, men ikke lys, og 
objektet stod meget tydeligt mod baggrunden. 
Derefter kom mågen dykkende ned og for¬ 
svandt samme sted. Jeg så obj. tydeligt i ca. 

1 sekund, og det hele varede ca. 2 sekunder. 
Jeg så mig om for at se om der var andre i nær¬ 
heden, men der var ingen at se, det skete præ¬ 
cis kl. 08,00, da kirkeklokkerne ringede imens«. 

Observatøren, der også er privatflyver, var 


selv klar over, at mågen kunne være drejet i en 
vinkel, hvor den ville være svær at se, men 
fremhæver selv det mærkelige i, at den ikke 
kom til syne, selv om han blev stående for at se 
dette. Hvis mågens »dyk« og forsvinden hæn¬ 
ger sammen, er der en sandsynlig forklaring, 
mener observatøren. 

Grundet objektets store hastighed vil der op¬ 
stå nogle særdeles kraftige hvirvler bag dette, 
der kunne trække mågen ned i objektets bane, 
og derefter ud af syne. Dette kunne muligvis 
ske så hurtigt, at observatøren opfattede det 
som beskrevet. Denne forklaring forudsætter, 
at objektet ikke har neutraliseret disse luftbe¬ 
vægelser på en eller anden måde. 

Torben Birkholm/C.H. 


Som omtalt i sidste nummer blev der i januar 
skrevet meget om UFO’er over Silkeborg, og vi 
bruger her nogle citater fra pressen. 

9. januar 1976. 

SÅ UFO PÅ AVISTUR 

En 12 årig dreng, der bl. a. går med aviser på 
Baunehøjvej, fortæller. - Jeg havde lige været 
oppe ved et hus og smidt avisen ind, da jeg så 
noget mærkeligt på himlen. Det var midt på fre¬ 
dag eftermiddag. Et kraftigt lys på størrelse 
med en billygte bevægede sig langsomt hen 
over byen. Så standsede det helt op for kort ef¬ 
ter at fortsætte. Det forsvandt over den vestlige 
del af Silkeborg. 

Steen beretter, at lyset var meget kraftigt, og 
selv om det endnu ikke var mørkt, kunne han 
tydeligt se det. Han havde indtryk af, at det sad 
fast på undersiden af noget, der havde form 
som en halvkugle. 

En 16 årig skolepige kom kørende på knallert 
fra GI. Balle og ind mod byen, da hun ved 
Kærsgårdsbroen fik øje på et mærkeiigt lys. 

- Jeg så det inde mellem træerne, og troede 
først, det var en meget kraftig stjerne eller må¬ 
ske en billygte, men der var noget underligt ved 
det, beretter hun. Jeg standsede knallerten og 
stod stille for at finde ud af, hvad det var. Lyset 
bevægede sig, og sejlede op over mig. Nu fore¬ 
kom det mig at være en meget kraftig projek¬ 
tør, der sad fast på undersiden af et eller andet, 
men hvad det var, kunne jeg ikke se, for lyset 

var meget skarpt. Det bevægede sig langsomt 
ud over søen, og forsvandt så igen i skoven. 

Jeg kunne overhovedet ikke høre lyde, men 
jeg havde også styrthjælm på. 

10. januar: Så en UFO over Silkeborg i nat. 

Den gled hen over den sydvestlige himmel, 
beretter to piger. 

Der var en UFO over Silkeborg i nat. Det me¬ 
ner i hvert fald to piger, der ved halv totiden 
kom kørende ad Ringvejen fra Hårup. 

- Vi så først et kraftigt lysskær, fortæller pi¬ 
gerne. Vi diskuterede, om det kunne være en 
bil, eller om det var et ildskær, og vi blev ved 
med at holde øje med lyset. Det var delvis skjult 
af træerne, men da vi kom ud på Ringvejsbroen 
over Silkeborg Langsø, kunne vi tydeligt se fæ¬ 
nomenet. 

Lige midt over byen hang en stor, lysende 
halvkugle. Lyset var skarpt og mørkegult, og 
»kuglen« så ud til at hænge lavere, end da vi 
først så den. 

Vi var lidt i tvivl, om det kunne være månen, 
der af en eller anden grund så ganske mærke¬ 
lig ud. Dels vendte den forkert, og dels var lyset 
her meget kraftigere end fra månen. 

Vi havde standset bilen, og pludselig skete 
der noget. Fænomenet begyndte at bevæge 
sig. Det gled hen over den sydvestlige himmel, 
og vi så tydeligt, det gled hen over Ringvejen. 
For os at se var det omkring Viborg-broen, og 
på det tidspunkt fik vi indtryk af, at det var en 
hel kugle, der bare var oplyst på undersiden. 

Fænomenet var væk, og vi så ikke mere til 
det, fortæller pigerne. 

På Flyvestation Karup oplyser man, at det i 
hvert fald ikke kan have været månen. 

- Månen er i sit første kvarter og er ikke sær¬ 
lig kraftig i disse dage, beretter vejrtjenesten i 
Karup. 


13. januar: En fhv. blomsterhandler kom ved 
17-tiden gående ad Vestre Allé, da han så UFO- 
’en komme sejlende hen over Mariehøj kirke. 

- Det var et fantastisk flot syn, fortæller han. 
Det var en stor, lysende kugle på størrelse med 
en billygte, og den fløj ret lavt. Jeg stod og kig¬ 
gede på den i nogle minutter, da der kom en 
mand gående på det andet fortov. Jeg advise¬ 
rede ham, og sammen betragtede vi den lysen¬ 
de kugle, der fløj op over GI. Balle og forsvandt. 


Vi var begge helt sikre på, at det var en UFO, vi 
havde set. 

En gårdejer fra Sejs fortæller: 

- Vi skulle i byen, og da vi stod ude på gårds¬ 
pladsen, opdagede vi et skarpt lys på himlen. 
Det kom fra øst, og fløj temmeligt lavt. Hvis der 
havde været blinkende lamper og motorlarm, 
ville vi slet ikke have fæstet os ved det, for så 
havde det været en flyvemaskine. 

Men dette fløj lydløst i en højde af omkring 
100 meter. Lyset var meget stærkt og havde en 
varm gul farve. Vi kunne svagt se konturerne af 
»maskinen«, og den så meget massiv ud. Der 
var lys på begge sider, og vi fik indtryk af, at der 
var fire store ruder, som lyset strømmede ud 
fra. Den flyvende genstand fløj ind over Silke¬ 
borg. 

14. januar: Kl. ca. 01.30 lagde fru L i Silkeborg 
mærke til en underlig blinken gennem vinduet i 
soveværelset. Hun troede først det var torden, 
og så ud, men opdagede, at gadelygten ud for 
huset frembragte lyseffekten - som om den var 
ved at gå ud. 

Kort efter hørte hun en skrattende lyd, som 
fra en radio. Hun fik da øje på et stort, rødtly- 
sende objekt, der langsomt bevægede sig fra 
vest hen over skovens trætoppe, til det for¬ 
svandt bag den i syd. Det fulgte trætoppene i si¬ 
ne bevægelser, dvs. det holdt sig hele tiden 
nogle få meter over skoven. 

Objektet var da det var nærmest observatø¬ 
ren - godt og vel 100 meter borte. - Længden 7 
cm målt mellem tommel- og pegefinger i ud¬ 
strakt arm, højden af objektet var ca. det halve. 
Objektet bevægede sig med en hastighed af 
5-10 km/t og fru L. nåede således at betragte 

det i et minut. Objektet bestod af tre felter på 
række, der lignede kraftigt oplyste vinduer, det 
havde nærmest form som en afskåret kegle¬ 
stub. Kort tid efter, at det var forsvundet mod 
syd, holdt gadelygten op med at blafre. 


16. januar. 

Ufo delte sig over Galten. 

Det er første gang, Flyvestation Karup har 
hørt om en sådan observation. - Vi så på nært 
hold en stor lysende klat, der lyste meget 
skarpt. Den fløj i fuld fart, men uden spektakel 
mod Silkeborg, da den pludselig delte sig. Den 
ene del fortsatte med at lyse skarpt og klart, 
den anden lyste rødt. 

Sådan fortæller en mand fra Herskind, om sit 
møde i aftes med, hvad han tror var en UFO. 

Observatøren og syv andre personer var på 
vej fra Skjørring mod Galten ved 19.15 tiden i 
aftes, da de fik øje på den lysende klat. De steg 
ud af bilen og så den på nært hold. 

Vagthavende officer på Flyvestation Karup 
fortæller, at han aldrig tidligere har fået hen¬ 
vendelser fra folk, som har seten UFO dele sig, 
men at han i bred almindelighed har fået hen¬ 
vendelser om mærkelige objekter. - Jeg tør ik¬ 
ke sige, hvad det er, folk ser, men jeg ville da 
gerne se en selv engang, siger han. 

Han siger i øvrigt, at man fra flyvestationen 
intet havde i luften på pågældende tidspunkt - 
og at man intet registrerede på radaren. 



Min mand og jeg kom kørende fra Silkeborg 
mod Århus. Klokken var mellem 19 og 19.30. 
Vejret var klart og fuldmånen meget smuk, med 


en let »regnbue« om. Vi havde netop passeret 
Galten, da jeg pludselig så et meget kraftigt lys, 
som en stor halogen billygte, komme mod os 
fra syd ca. V 2 km borte, over en gårds læbælte. 

Min mand holdt ind til siden, ca. midt på den 
lange bakke efter Klank mejeri, og jeg steg ud. 
Objektet bevægede sig i en stor bue i konstant 
højde, og kom ikke nærmere end 200 meter. 
Det var som at iagttage en helikopter, hvad an¬ 
går fart og højde. Idet objektet drejede, drejede 
lyset også væk, og en mørk runding kom til sy¬ 
ne mod den ret lyse himmel. Da lyset var drejet 
helt væk, kørte vi videre. 

Samlet observationstid 2 minutter, objektet 
var 8-10 meter i diameter, der hørtes ikke en 
lyd under observationen. 


12. januar 1976: Observationssted 4540 Fåre¬ 
vejle kl. 17.10. Observatøren opdager tilfældigt 
et rundt orangefarvet objekt kommende fra 
vest 30° over horisonten. Ca. et minut senere 
stopper objektet op, forbliver stationært en tid 
for derefter at flyve mod syd, hvor det bliver 
svagere og svagere for til sidst at forsvinde. 
Samlet observationstid 3 minutter. Objektets 
lys var pulserende, og der hørtes ikke en lyd. 


17. januar 1976: Den 19. januar bragte Ålborg 
Stiftstidende følgende artikel vedrørende en 
observation i 9541 Suldrup. 

Lysende kæmpe-UFO over Suldrup. 

- Det er en forbløffende oplevelse - svær at 
tage helt alvorligt, selv for én selv. Derfor vil jeg 
være glad, hvis De vil være rar at holde mit 
navn udenfor, siger en dame i Suldrup, der nat¬ 
ten til fredag så en UFO, en såkaldt flyvende tal¬ 
lerken, passere sin by. 

Det var mellem halvto og kvart i to. Jeg kunne 
ikke sove, var stået op og stod og kiggede ud af 
vinduet mod nord. Der dukkede den op, kæm¬ 
pestor og gulligt lysende, omtrent som en lam¬ 
pe af hvidt glas. Den var oval på den høje led og 
bevægede sig i roligt tempo tværs over natte¬ 
himlen i det klare vejr. Det har vel taget den 
omkring fem minutter at passere mit synsfelt, 
inden den forsvandt i sydøstlig retning. Den fo¬ 
rekom mig meget stor - 3-4 gange større end 
månen, som jeg så den. Det virkede som om 
den fløj temmelig lavt, siger damen. Hun var for 
forbavset til at vække sin mand og turde heller 

ikke forlade sin udkigsplads af angst for at den 
skulle forsvinde i mellemtiden. 

- Hvad kan det have været, spørger hun, i 
håb om at andre har set noget lignende, som 
kan bekræfte hendes egen observation. Citat 
slut. 

Observatøren har senere henvendt sig til SU- 
FOI Ålborg afd., herfra har man foranstaltet fle¬ 
re undersøgelser, men man er ikke i stand til at 
fortælle observatøren, hvad hun har set; til gen¬ 
gæld kan SUFOI Ålborg afd. fortælle observa¬ 
tøren, hvad hun ikke har set. 

Under de senere undersøgelser har observa¬ 
tøren fortalt, at hun på et tidspunkt gik hen og 
åbnede den øverste halvdør for bedre at kunne 
se. Herunder bemærkede hun ikke nogen lyd¬ 
effekt fra objektet. 

C.H. 

22. januar 1976: Observationssted: Hou, 9370 
Hals. Kl. 23.30. 

Et af 5 vidner, en 15-årig pige, fortæller: 

Jeg lå og prøvede på at sove, da jeg så en ly¬ 
sende plet på gardinet. Jeg tænkte først at det 
var en stjerne. Men den bevægede sig! Jeg 
sprang hen til vinduet og trak gardinet til side. 
Jeg troedeførst det var en flyver, men den blin¬ 
kede ikke. Jeg blev grebet af et eller andet - 
sommerfugle i maven. Jeg tænkte ikke på at 
tænde lyset og kunne ikke finde mine briller, 
men kneb øjnene sammen. Objektet forsvandt 
bag nogle store træer, og jeg løb ud af værelset 
og op i soveværelset og råbte: »Mor, mor, et 
kæmpe UFO!« 

Vi løb hen til vinduet. Objektet var stærkt ly¬ 
sende, og jeg anede en svag lyskegle, rettet 
mod jorden. Det lå nu og kredsede omkring - 
det oplyste trætoppene. Farten var da ikke stor, 
og flyvemåden var ret ujævn, og det dykkede 
hen mod jorden ret tit. Objektet kredsede et 
stykke tid om det for mig at se samme punkt. 
Det fortsatte sin vandring mod nordvest samti¬ 
dig med at det ændrede farve til rød-orange. Så 
fløj det igen mod os, og far sagde: »Det kom¬ 
mer igen!« Men ak! det forsvandt med øget fart 
stik mod nord. I mellemtiden var mine mindre 
søskende (12 og 6 år) næsten opløst i gråd. Jeg 
vil bedømme afstanden fra mit vindue og til ob¬ 
jektet til at være omkring 100-150 meter. Høj¬ 
den fra jorden til ca. 30 meter. 

Moderen fortæller: B. gjorde os opmærksom 
på et stort lysende objekt, hun havde fået øje 



på gennem ruden i sit værelse. Alle fdr til sove¬ 
værelsesvinduet, der vender mod vest. B. sover 
i stueetagen, vi andre ovenpå. Jeg så et stort, 
hvidt lysende objekt mod sydvest i et hjørne af 
vort grundstykke. Det bevægede sig mod vest i 
skiftende retninger og højder, forholdsvis lang¬ 
somt - jeg vil antage 30-40 km/t. Forskellige 
terrængenstande blev oplyst, og træerne stod 
meget skarpt mod den lysende kegle. Som sil¬ 
huetter. 

Området er et sommerhusområde, med en 
del vekslende beplantning. Hvor objektet kom 
frem, trådte træer og buske frem i farver. Keg¬ 
len havde samme bredde som objektet, dog 
noget mindre lysende. Medens den øvrige fa¬ 
milie fortsatte med at »kigge«, løb jeg ned efter 
min frakke og fdr ud af døren for at følge objek¬ 
tet på nærmere hold. Det viste sig ikke muligt, 
da vore ret høje træer og terrænet som helhed 
dækkede for udsynet. Igen fdr jeg op til 1. sal 
og kiggede med et par minutter. Derefter løb 
jeg til telefonen og kontaktede luftmeldetjene- 
sten, da den eneste naturlige forklaring måtte 
være en helikopter i en eftersøgning. Men dér 
fik jeg bekræftet, at der absolut intet var i luften 
på det pågældende tidspunkt. De øvrige stod 
stadig og diskuterede højlydt ændringer i højde 
og retning, og man talte om, at objektet skiftede 

farve. Der var gået i alt 8-10 minutter fra obser- antagelig ca. 40 meter. Objektets størrelse må- 

vationens start. Da jeg igen løb ovenpå, var ob- ske 5-7 meter i diameter. 

jektet ude af syne. Afstanden ved første øjekast Ole Christensen/C.H. 


23. januar 1976: 

Observationssted 

Hald rup (8 km øst for 8700 Horsens) . 

Søvind (11 km øst-nordøst for Horsens) . 

Vrønding, 8762 Flemming (10 km vest for H.) 

Vinten (8 km nordvest for Horsens) . 

4760 Vordingborg . 

2980 Kokkedal . 

Skibinge, 4720 Præstø . 

9000 Aalborg . 

Den 13 årige Torben fra Haldrup observere¬ 
de kl. 17.15 et klart lysende objekt, der fløj i ret¬ 
ningen øst vest, der var ingen motorstøj. Objek¬ 
tet var størrelsesmæssig som en mellemting 
mellem månen og en stor stjerne. 

Observatøren fra Søvind blev opmærksom 
på et gult 5 krone stort lysende objekt, samt et 
ti ørestort hvidt lysende objekt, (størrelsen målt 
mellem tommel- og pegefinger i udstrakt arm) 
der stod stille på den østlige himmel 30° over 
horisonten. Objekterne, der blinkede under he¬ 
le observationen, steg med ét hurtigt lodret op, 
hvor de ca. 50° over horisonten fladede ud, ac- 
cellererede og forsvandt mod nordvest ind i en 
sky. 

Observatøren fra Vrønding troede først hun 
iagttog en stjerne der faldt, da hun så et klart ly¬ 
sende objekt, kommende fra øst 30° over hori¬ 
sonten med kurs direkte mod sig. Objektet var 
lydløst, og havde en hastighed som en flyvema¬ 
skine. Idet objektet passerede hen over obser¬ 
vatøren, havde hun en klar fornemmelse af at 
objektet var meget tæt ved. Objektet forsvandt 
mod vest. 

Ved en tilfældighed opdagede en mand i Vin¬ 
ten 2 objekter, et meget stort klart gult lysende 
objekt, samt et mindre metalskinnende objekt. 
Det store objekt, som var kuglerundt, var ca. 5 
cm målt i udstrakt arm; det lille som en ært. Ob¬ 
jekternes højde over horisonten opgives til 25°. 
Objekterne kom fra nord og forsvandt mod 
nordvest, hvor de blev borte bag en bakke. Det 


Tidspunkt 

. 17.15-17.19 

. 17.15-17.20 

. 17.15-17.25 

. 17.20-17.30 

. 17.20-17.30 

. 17.27-17.31 

. 18.45-18.50 

. ca. 22.00 

mindste objekt blinkede under hele observatio¬ 
nen, og umiddelbart før det forsvandt, skiftede 
det farve og blev rødt, klart lysende. 

Horsens Folkeblad skriver d. 28. januar yder¬ 
ligere angående observationen; hr. S og kone 
fra Stensballe, 8700 Horsens (4 km øst for H) 
fortæller: Den mindre og svagest lysende gens¬ 
tand var i starten forrest, men blev indhentet af 
det større objekt og sakkede til slut agterud. De 
lysende objekter bevægede sig ret lavt i hori¬ 
sonten. 

Desværre bringer Folkebladet ikke flere 
oplysninger, f. eks. om tidspunktet, men det 
drejer sig antagelig om den samme observati¬ 
on. Folkebladet omtaler endnu et ægtepar, som 
har haft en tilsvarende observation! Ægtepar¬ 
ret, der er bosiddende i Horsens, ønsker atvæ¬ 
re anonyme, fordi de er bange for at naboer og 
bekendte vil drille dem med, at de tror på rum¬ 
skibe. 

Rapportcentralen er i forbindelse med begge 
ægtepar. Der er endnu ikke kommet spørge¬ 
skemaer retur, og da det er samme observati¬ 
on, vil vi ikke bringe mere angående denne ob¬ 
servation, hvis ikke der dukker usædvanlige 
detaljer op. 

En navngiven læser skriver til Folkebladet, at 
det drejer sig om en visk halm eller græs, der 
var blevet antændt af lynet og som kom flyven¬ 
de lavt hen over hendes hus (Serridslev, 5 km 
nordnordvest for 8700 Horsens). 

Denne oplysning er næppe forklaringen på 
observationerne gjort omkring Horsens. Vagt¬ 
havende presseofficer i Forsvarskommandoen 

siger til Folkebladets redaktion: »Vi har ikke fra 
Flyvertaktisk Kommando fået besked om no¬ 
gen særlige observationer på nævnte tids¬ 
punkt. 

Ofte forveksler folk lys fra fly, især sportsfly 
eller helikoptere, der lydmæssigt godt kan op¬ 
føre sig besynderligt. 

Der flyver i denne tid også en del satellitre¬ 
ster og rakettrin rundt i verdensrummet, og 
man kan selvfølgelig ikke udelukke, at der er 
noget sådant, der er observeret. 

Endelig må det indrømmes, at når vi ved 
hjælp af ret udførlige rapporter er gået frem ef¬ 
ter udelukkelsesmetoden, er der nogle fæno¬ 
mener tilbage, vi ikke kan forklare; men uden 
meget nøjagtige observationsrapporter tør jeg 
end ikke gisne om, hvad det kan have været. 
Kun kan jeg fastslå, at vi ingen meddelelse har 
modtaget om noget usædvanligt fredag aften«. 
(Citat slut). 

Vordingborg kl. 17.20. Observatørerne, der 
kom kørende i bil, blev med ét opmærksom på 
et stillestående hvidt lysende objekt 10-15° 
over horisonten. Det mindede om Venus straks 
efter den står op, men virkede meget større, 
mere lysstærkt og mere rødligt. Objektet var 
påfaldende ved at være det eneste himmelle¬ 
geme på den endnu lyse, letskyede himmel. 
Observatørerne standsede og så gennem en 
kikkert (8x40), at der var tale om to objekter, si¬ 
de om side, det ene en anelse rødligere end det 
andet. Efter ca. 3 minutters forløb begyndte ob¬ 
jekterne at bevæge sig jævnt til højre og opad. 
De bevægede sig tilsyneladende bort fra obser¬ 
vatørerne, idet de langsomt aftog i styrke, og 
efter 1-2 minutters forløb var de forsvundet. 2 
minutter senere observerede observatørerne 
endnu et objekt samme sted; det var i forhold til 
de foregående en anelse svagere i lysstyrke og 
virkede mindre. Objektet havde samme kurs 
som de andre, men det fløj med en konstant 
fart og kurs. Det forsvandt ved stadig at blive 
mindre. 

Kokkedal kl. 17.27. Observatøren kom kø¬ 
rende fra 2970 Hørsholm, da han med ét obser¬ 
verede to stærkt lysende objekter. Objekterne 
var synlige mod syd 20° over horisonten. Ob¬ 
servatøren stoppede bilen på broen over mo¬ 
torvejen fra København til Helsingør, stod ud af 
vognen for at udelukke evt. reflekser i ruderne. 


Objekterne, som man ikke kunne undgå at få 
øje på, var af størrelse nærmest at sammenlig¬ 
ne med Venus, når den er størst, objekterne var 
stillestående i ca. 3 minutter, hvorefter de be¬ 
vægede sig langsomt mod venstre og opad, for 
til sidst at forsvinde ved at blive svagere og sva¬ 
gere. Objekterne virkede som befandt de sig 
over Københavns yderkant, men samtidig me¬ 
get nærværende. Der var en del trafik på mo¬ 
torvejen, hvorfor evt. lyd fra objekterne ikke 
hørtes. 

Skibinge. Kl. 18.45 observeredes herfra på 
den nordvestlige himmel et kraftigt blåt skær, 
der bevægede sig mod nordøst. Ved nærmere 
eftersyn viste skæret sig at være et skarpt af¬ 
grænset rundt objekt, der havde en kraftigt ly¬ 
sende korona, som var afskåret forneden, så 
den ikke nåede hele vejen rundt om objektet. 
Objektet og koronaen skiftede størrelse flere 
gange under observationen, der varede ca. 5 
minutter. Mindst var objektet på størrelse med 
en to-øre, størst som en 5-krone målt i udstrakt 
arm. Forandringen fra én størrelse til en anden 
foregik uden overgang, således at enten havde 
objektet den ene størrelse eller den anden, der 
var ingen mellemstadier. Efter at objektet hav¬ 
de været stort klartlysende, var det bare væk. 

Kl. 22.00 observerede en dame i Ålborg et fir¬ 
kantet objekt med en svag korona. Objektet 
havde en mat farve som perlemor. Observatø¬ 
ren fik tilfældigt øje på objektet ved at se ud ad 
et vindue på 4. sal. Objektet befandt sig i øjen¬ 
højde for observatøren, det bevægede sig lang¬ 
somt frem og tilbage flere gange, som søgte det 
efter et eller andet; ind imellem stod det stille et 
øjeblik. Da observationen havde stået på 3-5 
minutter, drejede objektet 90°, hvorefter det 
forsvandt bag et andet højhus og ikke kom til 
syne igen. Objektet, der havde en størrelse 
som fuldmånen, blot firkantet, udsendte tilsy¬ 
neladende ikke en lyd. 

30. januar 1976: Observationssted 6650 Brørup 
kl. 07.35. Fra Brørup observerede to af hinan¬ 
den uafhængige vidner et stærkt skinnende, 
gult objekt. Objektet, der var 10-15 cm målt i 
udstrakt arm, kom ca. 25° over horisonten fra 
østnordøst. Objektet fløj i en lige linje og for¬ 
svandt mod vest-sydvest over en bøgeskov. 

Der hørtes ikke en lyd under observationen, 

som varede under ét minut. Observatørerne 
antager at hastigheden har været ca. 300-400 
km/t; højden ca. 250 meter. Den ene observa¬ 
tør anslår afstanden til objektet som værende 
6-700 meter. 


14. februar 1976: Fra 9900 Frederikshavn ob¬ 
serverer en mand kl. 14.05 først et stort cigar¬ 
formet objekt. Observatøren ligger og hviler på 
en sofa i stuen, da han gennem et vindue med 
ét får øje på objektet, der da ses i retning mod 
sydøst, 60° over horisonten. I første omgang 
troede observatøren det drejede sig om et fly, 
men ved nærmere iagttagelse observerede 


han, at objektet fløj sidelæns, i forhold til dets 
længderetning. Med ét opdager han et mindre 
objekt, kuglerundt, over det cigarformede. Ved 
nærmere eftersyn viser det sig, at der er fire 
objekter i alt. Et stort og tre mindre, alle mørke¬ 
grå. 

Observatøren kalder på sin voksne søn, og 
sammen går de udenfor for at iagttage fæno¬ 
menet. De diskuterede muligheden for at det 
var en helikopter, men gik hurtigt bort fra den 
forklaring, bl. a. var observationen lydløs, og 
flyvemåden lignede ikke noget, de tidligere 
havde iagttaget. 

Med lidt god vilje kunne det store objekt ta¬ 
ges for at være en faldskærm, formen mindede 
svagt om en faldskærm uden noget under 
skærmen. Hvis det var en faldskærm, opførte 
den sig på en for en faldskærm højst upassen¬ 
de måde, idet den med ét steg op mod himlen 
næsten lodret, fladede ud og var ude af syne på 
et par minutter, idet den forsvandt ind i en sky. 
De tre mindre objekter fulgte det store ved hele 
tiden at holde den samme afstand og hastig¬ 
hed. Da det store objekt forsvandt, var de min¬ 
dre forinden forsvundet, antagelig ganske sim¬ 
pelt fordi de hurtigt blev mindre og mindre. Ob¬ 
jektet forsvandt mod sydvest, den samlede ob¬ 
servationstid ca. 8 minutter. Den pågældende 
dag var vejret letskyet, med en svag vind fra 
vestnordvest. 

C.H. 


Balloner over Århus? 


af Ole J. Knudsen, 

SUFOI’s områdeleder for Midtjylland. 

Jeg havde mildest talt en travl påske her i År¬ 
hus. Deter der vel retbeset mange, som havde, 
men det meste af min blev tilbragt ved telefo¬ 
nen. Mandag den 12. april blev jeg vækket af 
min søde søvn med en UFO alarm fra Carsten 
H. Petersen i rapportcentralen. En dame havde 
ved 23.30-tiden observeret et orangerødt, 
stærktlysende objekt, som langsomt drev hen 
over midtbyen i Århus. 

Efterhånden får man jo lidt øvelse i at rykke 
hurtigt ud, så jeg var i tøjet og af sted i bil og 


stod på havnen i Århus cirka fem minutter efter 
alarmen. Desværre var fuglen fløjet, så jeg kør¬ 
te hjem igen og ringede til rapportøren for at få 
alle detaljer så friske som muligt. Da var klok¬ 
ken 00.15, og der skete så ikke mere den aften. 

Næste morgen ringede jeg til den lokale ef¬ 
termiddagsavis, som altid er meget interesse¬ 
ret i at bringe det UFO-stof, man kommer med, 
og de satte så en efterlysning efter vidner i. 

Så brød det ellers løs med den værste tele¬ 
fonstorm jeg har oplevet. Fra avisen var på ga¬ 
den ca. kl. 13.30 til kl. 21.00 rejste jeg mig prak¬ 
tisk taget ikke fra stolen ved telefonen, og efter 
en pause for at spise et sent aftensmåltid gik 

det løs igen indtil omkring klokken halv tolv. 
Næste morgen begyndte ringeriet så igen og 
det ebbede kun langsomt ud i løbet af påskeu¬ 
gen. 

Alt i alt indkom der cirka 80 rapporter fra År¬ 
husområdet. Kvaliteten er her, som i de fleste 
tilfælde, mildest talt svingende, og man kan 
somme tider forbavses over den store uviden¬ 
hed, som hersker i rapportørernes bevidsthed 
med hensyn til astronomi og meteorologi. For 
eksempel er der stadig mange mennesker, 
som ikke ved at stjernerne flytter sig natten 
igennem! 

Nogle få af de indkomne rapporter var nem¬ 
me at aflive med det samme; dels et par satellit¬ 
ter og dels en postflyver til Karup, og så var der 
en del rapporter om en lignende observation 
fra torsdag den 8. april. Efterhånden som rap¬ 
porterne kom ind, og jeg kunne afsætte kurser¬ 
ne på kortet begyndte der at tegne sig et bille¬ 
de, nemlig at objektet var dukket op over Ve¬ 
stre Kirkegård og havde fulgt en lige, nordøstlig 
kurs ud over Århusbugten ved Risskov. Mange 
rapportører havde nøjagtige tidsangivelser, og 
ved hjælp af disse kom jeg frem til en hastighed 
for objektet på omkring 7,5 knob. Sammen¬ 
holdt med oplysninger, jeg fik fra vejrtjenesten i 
Tirstrup, hvor vinden på det pågældende tid¬ 
spunkt var sydvestlig og på ca. 6 knob var det 
klart, at vores UFO havde drevet med vinden, 
så meget tyder på, at det har drejet sig om en 
form for ballon med lys i, hvis da ikke UFOerne 
er begyndt at camouflere sig som balloner for 
at forvirre os. 

Som nævnt fik jeg også en del rapporter ind 
fra torsdagen før. Objektet kommer her ind 
over byen østfra og driver langsomt mod vest, 
og her var jeg heldig at få en sikker identifikati¬ 
on. Ved 21.30-tiden kommer en studielektor 
spadserende forbi Risvangen Stadion i den 
nordlige del af Århus. Han ser en orangerød 
genstand komme direkte ned imod sig østfra, 
og genstanden lander i en have tæt ved. Det 
drejer sig om en sort plasticsæk udspændt af 
ståltråd og med noget brændende materiale 
ophængt neden under, altså en Montgolfiére 
eller varmluftballon. Observatøren vil ind i ha¬ 
ven for at slukke ilden, men ballonen letter igen 
da han er cirka tre meter fra den, og den fort¬ 
sætter ind over byen. 

Det er oven i købet ikke første gang, der har 
været balloner over Århus. En dejlig vintersøn¬ 


dag med høj himmel i januar i år så mindst 
halvtreds mennesker en genstand over Univer¬ 
sitetsparken, endda ved højlys dag. Klokken 
var 14.55. Næste morgen kunne man på forsi¬ 
den af Jyllandsposten finde en omtale af hæn¬ 
delsen med overskriften »Flyvende silo over År¬ 
hus«, og inde i bladet en rapport, hvor det siges 
af observatøren, at genstanden lige så godt 
kunne have været fire som fyrre kilometer lang! 
Også i denne observation varierer størrelses¬ 
angivelser og beskrivelser af objektet meget, 
og det er desværre sådan, at de klareste og 
mest anvendelige rapporter kommer fra men¬ 
nesker, som stiller sig skeptiske over for UFO 
fænomenet, mens »de troende«s rapporter ty¬ 
deligt er farvet af, at de tror, de véd hvad det er 
de har set. Nogle beskrev genstanden som på 
størrelse med og af facon som en flyvende 
tankvogn, mens andre beskrev den som cigar¬ 
formet og med lys i den ene ende og med små 
røgskyer efter sig. Enkelte kom så med helt kla¬ 
re beskrivelser af en grå plasticsæk med bræn¬ 
dende materiale ophængt under, i en højde af 
150 m og med små røgskyer når vinden tog i 
sækken. I forbindelse med denne rapport udta¬ 
ler en velkendt major for øvrigt i sit medlems¬ 
blad: »Da manden (den første rapportør. OJK) 
talte med mig - ca. tre kvarter efter observatio¬ 
nen - var det indlysende, at der var tale om et 
moderskib«, citat slut! Sådan kan meningerne 
jo være delte, men tilbage står vi med en række 
observationer af varmluftballoner. Det er så na¬ 
turligt at forsøge at finde ud af, hvem »opfinder¬ 
ne« er, og derfor har jeg bedt den lokale presse 
om at efterlyse ballonmagerne, men indtil nu 
uden resultat. Det drejer sig helt sikkert ikke 
om vejrballoner eller andre »officielle« opsen¬ 
delser, dertil er konstruktionen alt for primitiv 
og for farlig. Om det så er Tavshedsgruppen, 
som på denne måde endelig har skaffet sig om¬ 
tale i UFO Nyts spalter, eller det er nogle unge 
mennesker som eksperimenterer, ja, det skal 
jeg lade være usagt. 

I skrivende stund falder det mig ind, at også 
den i UFO Nyt nr. 4, 1975 p 144 omtalte netcy¬ 
linder falder ind under beskrivelsen ovenfor. 
Som rapporten fremtræder i bladet er den ikke 
repræsentativ for de rapporter, som kom ind 
på hændelsen. Jeg behandlede selv en del af 
disse rapporter, og der var genstanden igen ci¬ 
garformet, saturnformet, trekantet eller kugle¬ 
rund, alt efter observatørens sindelag. 

Læseren spørger nok sig selv på nuværende 
tidspunkt, hvorfor vi dog skal høre om alle de 
balloner og andre identificerede UFOer, som i 
den senere tid har figureret i bladet. 

Dels fordi hovedparten af SUFOIs arbejde 
anvendes på at identificere omkringfarende 
genstande, som aldrig når frem til rapporthjør¬ 
net. Det kan måske tjene til at advare kommen¬ 
de observatører, og til at skærpe deres kritiske 
sans, når man hører om andres misforståelser. 
Dels for at fortælle lidt om, hvad man laver som 
områdeleder. Der kommer observationer ind 
som både er til at le og græde over; - de mere 
morsomme vil jeg måske vende tilbage til i en 
senere artikel, men desværre er der ikke noget 
»kød på« ret mange af de indkomne rapporter. 


Og så er vi fremme ved den egentlige grund til 
denne artikel: Ovenstående er simpelthen skre¬ 
vet i mangel af bedre! I de 5 år, hvor jeg har sid¬ 
det som områdeleder har der ikke været én 
eneste god og velbevidnet rapport i hele Midt¬ 
jylland, hvor man ikke sidder med gustne over¬ 
læg under efterforskningen, og hvis man så ser 
i UFO Nyt for de pågældende år, vrimler det 
med fine rapporter fra hele resten af landet. 

Er UFOerne bange for at komme til Århus, el¬ 
ler er der noget rivende galt med rapportoptag¬ 
ningen andre steder? 

Hvis andre læsere gør sig tanker i lignende 
eller modsat retning vil jeg hellere end gerne 
høre det, helst her i bladet. 




ved Carsten Pedersen 


Under denne rubrik bringer vi nyt 
og gammeltfra vore skandinaviske 
nabolande. Foruden rapporter vil 
vi med mellemrum bringe nyt om 
UFO-forskningen i disse lande. 


SVERIGE: 


UFO-kongres 

Den 20. marts 1976 afholdt UFO: SVERIGE sin 
årlige kongres i Orebro. Foreningens interne 
forhandlinger startede tidligt om morgenen 
med 90 deltagere. Deltagerne repræsenterede 
alle UFO-Sveriges lokalgrupper fra Kiruna i 
nord til Olofstrom i syd. 

Under forhandlingerne skete en del interne 


omrokeringer og nyvalg, hvoraf det vigtigste 
var at UFO-Sverige fik ny formand, Thorvald 
Berthelsen, som tidligere har ledet Koping 
gruppen. 

Kl. 14.00 blev kongressen åbnet for offentlig¬ 
heden; der var over 400 tilskuere, så Risberg- 
ska skolens aula var fyldt op. 

Åbningstalen holdtes af den afgående for¬ 
mand, Carl-Axel Jonzon, som i sit indlæg bl. a. 
berørte organisationens lavineagtige udvikling 
det sidste år. Som et eksempel fortalte han, at 
medlemstallet i forhold til marts 1975 var øget 
100 %. 

Grunden til denne udvikling er, at venlige 
mennesker hjælper til med økonomiske bidrag, 
og at såvel lokale grupper som feltforskere 
rundt om i landet arbejder godt og ulønnet. Det 
var en optimistisk C.A.J., som derefter overgav 
ordet til UFO-Sveriges nye formand. 

Thorvald Berthelsen begyndte med ordene: - » 

Det er ikke os som ser flyvende tallerkener. 

Med dette som udgangspunkt fortalte han der¬ 
efter om UFO-Sveriges virksomhed og arbejde 
med opfølgning og dokumentation af indrap¬ 
porterede UFO-fænomener. Tilhørerne fik der¬ 
efter en alsidig information om UFO- 
spørgsmålet gennem en ny diasfilm. 

Første foredragsholder var overingeniør 
Henry Svensson, som talte om emnet »fordom- 
da fakta«. Hvem som helst kan i dag optræde 
som vidner i en retssag og blive troet på ordet. 

Har man derimod set et UFO, stiller mange sig 

endnu tvivlende. Man kræver en ekstrem tung 
bevisførelse når det gælder rapporter om UFO 
iagttagelser. 

Dernæst førte redaktør Anders Palm, ved 
hjælp af diabilleder, publikum på en rejse rundt 
i vort solsystem. Han fortalte om de seneste 
landvindinger ved udforskning af vore nabopla¬ 
neter og om Vikingsondens kommende landing 
på Mars. 

Palm er også Science Fictionkender, og han 
berørte også denne interessante genre. Endvi¬ 
dere fortalte han at UFO-spørgsmålet allerede 
er oppe på universitetsniveau i Sverige. Uppsa- 
la Universitet har et enestående kursus, der gi¬ 
ver 5 points i den samlede bedømmelse til fil. 
kand. 

Redaktør Jan Fjellander var den tredje fore¬ 
dragsholder. På en engagerende måde intro¬ 
ducerede han tilhørerne i en for mange ganske 


ukendt verden. Fjellander berørte på en popu¬ 
lær måde parapsykologisk forskning og psyko- 
biofysik. Hvor mange ved f. eks., at når de ko¬ 
ger et frokostæg, så reagerer de andre æg i kø¬ 
leskabet med en fuldt målelig angst og panik. 

Samtlige foredragsholdere applauderedes 
meget og længe. 

Kongressen 1976 afsluttedes med et engage¬ 
rende spørgepanel. Dette bestod af Jan Fjel¬ 
lander, Carl-Axel Jonzon, Henry Svensson, 
Thorvald Berthelsen og Anders Palm. Da 
spørgsmålet om UFO-landing ved Nitro Nobel 
kom på tale, forstærkedes panelet med Owe E. 
Lewitzki som viste diabilleder og fortalte om 
undersøgelserne. Efter syv timer kunne et til¬ 
freds publikum forlade lokalerne, sikkert med 
en hel del nyt at tænke over. 

Kongressen 1977 holdes lørdag den 19. 
marts i Malmø. 

Nilas/C.H. 


Vidnet, Allan E. Jansson. 



UFO-landing 

VED 

SPRÆNGSTOFFABRIK 
I MELLEMSVERIGE 

Alting peger på at et UFO landede uden for Ni¬ 
tro Nobels fabrik i Gyttorp, nær Nora, ved 22- 
tiden onsdag den 21. januar 1976. 

Der er et cirkulært aftryk på isen, og dette i 
sig selv er interessant. Imidlertid findes et end¬ 
nu mere graverende indicium, nemlig Allan 
Jansson, som er trådt frem for offentligheden 
og fortæller om et objekt, som han på en af¬ 
stand af hundrede meter så stå på isen i om¬ 
kring 5 timer. 

Aftrykket på isen er cirkulært 41 meter i dia¬ 
meter. Istykkelsen i centrum af cirklen er 26 cm 
og i udkanten 42 cm. Vanddybden varierer 
mellem 5,8 og 7,0 m. Overalt inde i cirklen er 
der sket en krystallisering af isen. Dels en finere 
struktur i periferien og grovere iskrystaller jo 
længere ind mod midten man kommer. I cen¬ 
trum, ca. 5 meter i diameter, har krystallerne en 
struktur, så de ligner små isflager, ca. 150 mm 
høje, stående på højkant. 

Det ser ud som er isen blevet opvarmet fra 
oversiden og siden trosset igen meget hurtigt. 
Den pågældende aften var temperaturen -*-16° 
C. Stærk afkøling og undertryk kan frembringe 
lignende krystalmønstre. 

Der findes ingen andre spor, f. eks. af et lan¬ 
dingsstel el. lign. Cirklen ligger ca. hundrede 
meter fra bredden og hegnet der omgiver fa¬ 
briksanlægget. Der er ikke et undersøisk afløb 
nær stedet. 

Observatøren til det mystiske objekt, Allan 
Jansson fortæller: 

Onsdag den 21. januar havde jeg nattevagt 
og begyndte kl. 21.00. Jeg har ikke kun inden¬ 
dørs arbejde, jeg går også inspektionsrunder 
udenfor. Jeg havde gået et par runder, men ik¬ 
ke bemærket noget usædvanligt. 

Jeg er fortrolig med pladsen og omgivelser¬ 
ne, og ville bemærke det, hvis der skete noget 
usædvanligt. Det er flere gange hændt, at jeg 
har iagttaget prøveskuddene med lysgranater 
fra Bofors, hvilket betyder, at jeg er fortrolig 
med disse fænomener. 


Kl. 22.25, på min tredje inspektionsrunde, 
opdagede jeg noget som lyste ude på isen. Jeg 
undrede mig over, hvad det kunne være, for 
månen var denne aften ikke fremme. Det kunne 
heller ikke være en genspejling fra projektøren, 
der findes ved hegnet. 

Min første tanke var, at det drejede sig om en 
flok dyr, hvis øjne lyste, derude fra isen. Jeg gik 
nærmere hegnet og studerede indgående den¬ 
ne række lys, og samtidigt fik jeg en fornem¬ 
melse af at blive iagttaget. 

Jeg befandt mig nu omkring hundrede meter 
fra lyset. Da jeg havde vænnet mine øjne til 
mørket ved det nye udsigtspunkt, så jeg tyde¬ 
ligt et meget stort mørkt objekt, der stod på 
isen. Det lignede mest af alt en kæmpestor ost 
eller en rund snustobaksdåse, men med noget 
mere afrundede kanter. Jeg vil tro, at højden ik¬ 
ke var mere end 1 meter og tyve centimeter, 
men diameteren må have været 35 meter. Den 
lange række lys viste sig at være 12 til 15 firkan¬ 
tede åbninger, som løb hele vejen omkring ob¬ 
jektet nær overkanten. Åbningerne, ca. 30 cm i 


116 UFO-NYT 3-76 


firkant, udstrålede et uvant gulhvidt lys, som ik¬ 
ke genspejledes af isen. 

Jeg tænkte om og om igenfor mig selv, hvad 
var det derude på isen. Samtidigt havde jeg mit 
arbejde at passe. Jeg vovede ikke at ringe til 
nogen og melde hvad jeg havde set. Jeg var 
bange for at blive til grin, særligt hvis det viste 
sig at jeg havde set fejl. Jeg besluttede at holde 
mund og beholde for mig selv hvad jeg havde 
set. 

Hele natten var jeg gennemsnitlig tre gange i 
timen ude for at iagttage objektet. Det flyttede 
sig ikke, og lysskæret fra åbningerne forandre¬ 
des ikke. Sidste gang jeg så det var umiddel¬ 
bart efter kl. 03.00. Da jeg kom ud igen ved firti¬ 
den var objektet forsvundet, og søen lå igen 
mørk hen. Lidt forinden havde fornemmelsen 
af at være iagttaget forsvundet. 

Næste aften havde jeg min sidste nattevagt 
inden weekenden. Jeg kiggede ofte ud på isen 
på mine inspektionsrunder, men mærkede ikke 
noget usædvanligt. 


Måske har jeg taget fejl sidste nat. Jeg må 
nok hellere holde mund med hvad jeg har set, 
tænkte jeg. 

Mandag den 26. januar havde jeg eftermid¬ 
dagsvagt og begyndte kl. 13.00. Da jeg gik ned 
mod søen nær min arbejdsplads, stoppede jeg 
forundret. Ude på søen var en mærkelig ring. 
Med ét stod iagttagelserne fra den 22. helt ty¬ 
deligt og klart for mig. 

Dette betød, atjeg ikke ville eller kunne holde 
mund længere. Jeg talte med et par funktionæ¬ 
rer om, hvad jeg troede, jeg havde set. Ingen lo. 
De gik ud på søen og kom tilbage meget tanke- 
fulde. 

Siden er der foretaget adskillige studier af 
det formodede landingssted. Selv har jeg ikke 
været derude, der er noget som hindrer mig i at 
gå derud. 

Uddrag fra UFO-Information 2/76 / C.H. 


På dette foto, taget ude fra søen foran fabrik¬ 
ken, er med en punkteret linie markeret, hvor 
stort aftrykket var. 

Norske observationer 

7. november 1975. 

Klokken 17.00 

En Høyesterettsadvokat med sin datter, 13 år, 
kommer kjørende på E6, mellom Bakås og 
Hvamskrysset (nær Oslo) for nordgående, da 
de får øye på et pulserende og blinkende 
blå-hvitt lys, rett forut i kjøreretningen. Objek¬ 
tet gjorde stadige stopp og gikk i zik-zak like 
til det forsvandt i det fjerne mot nord. Vitnet kan 
ikke forklare observasjonen ut fra kjente him- 
melfenomener og mener at objektet gikk svært 
høyt. 

Straks etter, da de var passert Hilton-avkjø- 
ringen, kom et annet objekt i stor hastighet på 
tvers av kjøreretningen. Det hadde et konstant 
sterkt gult lys som en kraftig stjerne,og hadde 
jevn fart til han mistet det av syne mot øst. 
Dette kunne godt ha vært en satellit, sier han. 
Obs.tid tilsammen: 15 minutter. 

TROMSØ OMEGN; 12. januar 1976. 

Klokken 23.52 

Idet vitnet skal gå til ro for natten i sitt hjem 
på Tønsnes får han gjennom vinduet øye på en 
rund sirkel av blanke lys over fjellet på andre 
siden av fjorden. Disse stod stille en stund, 
men plutselig ble »sirkelen« helt rød og be¬ 
gyndte å røre seg I nordlig retning. (Hale i 
samme farve, 1,5 ganger objektets lengde). Så 
stoppet det opp, gikk over i grønnlig farve og 
forsvant i løpet av 3-5 sekunder ut i rommet 
mot nordvest. Det var stille, klart og 10 minus¬ 
grader. Månen stod i syd og UFO’et ble betrak- 
tet i kikkert (7 x 50). Obs.tid 6 minutter. 

SØR-ODAL, 16. januar 1976. 

Klokken 20.30 

Tre skoleelever ser fra Liagård i Ullern, et 
rødlig lysende objekt i 200-300 meters høyde. 



Da de først så det, stod det stille - uten en 
bevegelse, men etter en liten stund dalte det 
litt på skrå, nedover og ble borte bak trær. 
Det hadde et sterkt konstant rødt lys under hele 
observasjonen. Det var klarvær, svak nordlig 
bris og 23 minusgrader. Månen stod 48 grader 
sydøst, og der var ingen lyd fra objektet. Obs.- 
tid 10 minutter. 


Porsgrunn, 21. januar 1976. 

Klokken 16.40 

En familie på tre, sitter ved middagsbordet, da 
de over Valleråsen får øye på et lysende objekt 
med grønn og rød korona, »hale« i samme far¬ 
ve, loddrett stigende med aksellererende ha¬ 
stighet, forsvinne plutselig etter ca. ett minuts 



observasjon. Den underlige kursen og høye 
hastighett gjorde at de hentet en kikkert (7 x 
50) for om mulig å få bragt på det rene hva 
det var. Observasjonen foregikk i svakt medlys. 
Det var akkurat i solnedgangen, pent vær og 
0° C. 

Det ble observert usedvanlige mange jetfly 
i området under og etter hendeisen, og da 
vanligvis utenfor de vanlige flytraséer. Det var 
ingen lyd fra objektet. 

EIDSVOLL, 26. januar 1976. 

Klokken 02.55 

En lagersjef ser fra sitt hjem, litt nord for 
Hammerstad, et svartaktig objekt med blå¬ 
grønn korona i 30° høyde. Det hadde kurs 
V/NV-Ø/SØ og gikk i en høyde av 2-300 meter 
- meget langsomt (ca. 50 km/t). Etter 2 minut¬ 
ter forsvant det for observatøren bak skogen, 
og han kan ikke gi objektet en naturlig for¬ 
klaring. Været var klart, vindstille og 3-4 minus- 

grader. Månen var i siste kvarter, og det hørtes 
ingen lyd fra objektet. 


TOLGA, 20. februar 1976. 

Klokken 00.10 

Natt til fredag 20. februar fikk en skoleelev, 
18 år, se en rød, nesten firkantet gjenstand på 
himmelen 10° over horisonten. 

Han trodde først det var Månen, men la 
så merke til at gjenstanden mistet høyde. Da 
han betraktet det i kikkert, så han at den var 
halvsirkelformet og gikk med kurs sydover. 
Objektet dreiet så over på høykant med under¬ 
siden mot fartsretningen og forsvant rett syd 
etter 10 minutter. Det var overskyet, vindstille, 
og høyden til objektet anslås til ca. 200 meter. 

Finn W. Kalvik 



af E. Amby Knudsen 

At sommertiden ikke er den bedste årstid at kigge stjerner på, kan vi 
vel hurtigt blive enige om, men så kan vi til gengæld glæde os over de 
lune, lyse nætter, der jo også i høj grad har noget med astronomi at 
gøre. 


Den kendsgerning, at solen står op hver mor¬ 
gen, føler vi som en selvfølge, hvad der vel også 
er meget naturligt, uden at tænke så meget 
over hvad det egentlig er, der foregår. 

I det gamle Grækenland 450 år før Kristus 
var man overbevist om, at solens diameter 
højst havde en arms længde. Den tankegang er 
måske lidt svært for os at begribe, men vi må 
huske på, at man dengang levede i astrono¬ 
mens barndom og ikke havde de hjælpemidler 
til rådighed, til at måle afstande i rummet, som 
vi har i dag. 


Solen er i virkeligheden en stjerne, der ikke 
adskiller sig væsentligt fra millioner af andre 
stjerner i vores mælkevejssystem. På dens dia¬ 
meter (1.392.000 km) kan der hænge 109 jord¬ 
kloder som perler på en snor, hvilket jeg synes 
er en udmærket måde at illustrere størrelses¬ 
forholdet på. Selv om vi synes at solen er en 
kæmpe, er den dog lille i sammenligning med 
andre stjerner som f. eks. Betelgeuze i Orion, 
der har en diameter på400 millioner km. Deter 
store enheder det drejer sig om, når der er tale 
om universet. 

Solen befinder sig i en afstand fra jorden på 
knap 150 millioner km, og da lyset bevæger sig 
med en hastighed på 300.000 km/sek., kan vi 
hurtigt regne ud, at sollyset er ca. 8 minutter om 
at nå ned til jorden. 

Solen er en ufattelig energikilde med en 
overfladetemperatur på ca. 6000° C og en indv. 
temperatur der nærmer sig de 15 millioner 0 . 
Energien, der består af varmestråling, synligt 
lys, røntgenstråling, ultravioletstråling samt ra¬ 
diostråling, frembringes ved en atomkærne- 
sammensmeltningsproces (fusion), der foregår 
i solens indre, hvor brint omdannes til helium. 

Alt får en ende, og det gælder også for ener¬ 
giprocessen i solen, selv om det ikke er nært 
forestående. Videnskabsmændene har regnet 
ud, at solen er en stjerne i sin bedste alder, der, 
selv om den har eksisteret i 5 milliarder år, dog 
stadig har brændstof til nogle milliarder år end¬ 
nu. 

Efter hvad man mener at vide fra andre stjer¬ 
ner i samme kategori som solen, vil den i afslut¬ 
ningsperioden vokse til en rød kæmpe, hvilket 
vil sige at den forøger sin diameter rned 50 gan¬ 
ge, hvorefter den blusser op (nova) og trækker 
sig sammen til en lille dværg. 

Den stjerne, der er os nærmest næstefter so¬ 
len, er Proxima Centauri, som befinder sig i en 
afstand fra os på 4,2 lysår (ca. 40 billioner km). 
Et bemandet rumfartøj, der blev afsendt med 
det formål at besøge en evt. planet i denne 
stjernes system, ville, med de hastigheder vi 
kan præstere i dag, være hundrede tusindvis af 
år undervejs, så besøg i et fremmed solsystem 
betragtes i øjeblikket af videnskaben som en 
umulighed. 

Selv med hastigheder der svarer til lysets vil¬ 
le det iflg. Einsteins relativitetsteori ikke være 
muligt at gennemføre, da et legeme (rumskib) 
med stor hastighed vil forkortes i længderet¬ 
ning, og ved hastigheder der svarer til lysets, vil 
længden altså være lig med 0. Da massen sta¬ 
digvæk eksisterer, vil den til gengæld være 
uendelig stor, ligesom tiden for en iagttager af 
rumskibet vil synes at stå stille. 

Disse mærkværdige teoretiske konklusioner 
er senere bevist på laboratorium. 

Denne teori vil nok forekomme ubegribelig 
for de fleste, og jeg må indrømme, at den kon¬ 
klusion, der siger, at tiden står stille ved en fart, 
der svarer til lyshastighed, har voldt mig mest 
besvær at fatte, indtil jeg i en TV-udsendelse så 


en praktisk fremstilling, der kunne anskuelig¬ 
gøre teorien. Man tog her udgangspunkt i at 
bevæge sig væk fra en urskive, med lysets ha¬ 
stighed, og helt bortset fra, at urskiven af stør¬ 
relsesgrunde ikke ville kunne ses på de store 
afstande, ville den dog stadig være til stede, 
men da vi bevæger os væk fra urskiven med ly¬ 
sets hastighed, og i løbet af 1 sek. vil befinde os 
i en afstand af 300.000 km fra urskiven vil vi ik¬ 
ke kunne se, at sekundviseren i mellemtiden 
har flyttet sig 1 sek., da lysbølgerne fråden nye 
viserposition aldrig vil nå ud til os. Tiden vil, 
med andre ord, synesatståstille. 

Af ting, der hører sommerhimlen til, må næv¬ 
nes den såkaldte sommertrekant. 

For at få lidt styr på det hele har jeg valgt 
Karlsvognen (Store Bjørn) som udgangspunkt, 
da det er en konstellation, der kendes af alle. 

En forlængelse af linjen mellem de to bage¬ 
ste stjerner i Karlsvognens kasse fører direkte 
op til Nordstjernen (Polaris). 

En forlængelse af linjen mellem de to forreste 
stjerner i kassen fører over til Deneb i stjerne¬ 
billedet Svanen. 2 håndsbredder i vestlig ret¬ 
ning herfor stråler Vega i stjernebilledet Lyren. 
Direkte mod sydstår Altair (i stjernebilledet Ør- 

nen), der også er meget klar, og vi har herefter Beskrivelsen gælder medio juli kl. 24,00 og 
de 3 stjerner der danner den føromtalte som- jeg har valgt dette tidspunkt, da trekantens 
mertrekant. (Se illustrationen). spidse vinkel her peger direkte mod syd. 


PLANETPOSITIONER MEDIO AUGUST 


Planet 

opgang ca. 

nedg. ca. 

står i 

stjernebilledet 

Merkur 

kl. 7.15 

kl. 20.50 

- 

Venus 

kl. 6.15 

kl. 20.10 

- 

Mars 

kl. 7.50 i 0 

kl. 20.30 i V 

Jomfruen 

Jupiter 

kl. 22.15 i NØ 

kl. 14.20 i NV 

Tyren 

Saturn 

kl. 3.15 i NØ 

kl. 19.15 i NV 

Krebsen 


E. Amby Knudsen 


rumfarts 

- notitser 


CORSA, Japan: Japan forsøgte den 4. februar 
at opsende satellitten Corsa Cosmic Radiati¬ 
on Satellite fra Uchinoura, men på grund af 
funktionssvigt i opsendelsesraketten blev for¬ 
søget en fiasko. Corsa vejede 75 kg og skulle 
være placeret i en bane med jordafstande på 
henholdsvis 350 og 600 km. 

(o.18/4) 

HELIOS B: Den 15. januar i år opsendtes Tysk¬ 
lands anden sol-satellit fra Cape Canaveral. 
Den vil den 27. april nå ind på en afstand til so¬ 
len på kun 0.29 astronomiske enheder, eller ca. 
3 miil. km nærmere solen end dens forgænger 
Helios A. Helios B vil få en bane om solen med 
afstande fra denne på ca. 150 miil. km og 43,4 
mili. km. Sonderne er opkaldt efter den græske 
solgud Helios. (1 A.U. = 1 astronomisk enhed = 


NASA 1975: I løbet af 1975 opsendte NASA 19 
rumsonder eller satellitter, hvoraf kun to - Intel- 
sat F-4 og DAD - mislykkedes. Året blev startet 
med opsendelse af LANDSAT-2, som den an¬ 
den i en serie af satellitter til kortlægning af jor¬ 
dens ressourcer. To Eksplorer satellitter op¬ 
sendtes, hvoraf den ene - Explorer-55 - bl. a. 
skulle undersøge jordens ozon-lag. Den eneste 
bemandede opsendelse var Apollo-Soyuz pro- 
jektet. Endelig sendtes de to Mars-sonder af 
sted, og bl. a. blev 4 geosynkrone satellitter 
bragt i bane om jorden. 

(N.N. 75-320) 

JUPITER: Resultater fra Pioneer 10’s målein¬ 
strumenter synes at vise, at Jupiter har en 
enorm »magnetisk hale«, som næsten er én 
milliard km lang. (Se figur 1). Halen når over af¬ 
standen mellem Jupiters og Saturns baner. Pi¬ 
oneer 10 var 24 timer om at passere gennem 
dette enorme magnetiske område, som f. eks. 
udelukkede al måling af solvinden, som ikke 
kunne passere dette område. 

(N.N. 76-55) 

















Pfcotos 76-H-274 


Figur 2. 

KUL-MON OOXID: Et hold rumvidenskabs- 
mænd har påvist kul-monooxid (kulilte) - CO - i 
de øvre atmosfærelag på både Jorden, Mars og 
Venus. Fundet synes at vise, at CO er en gen¬ 
nemgående bestanddel i de øvre atmosfærelag 
på planeterne, og kan evt. medvirke til en bedre 
forståelse af den følsomme balance i vor egen 
øvre atmosfære. Den fundne CO opstår ved na¬ 
turlige processer, idet sollyset spalter det tilste¬ 
deværende kuldioxid, CO 2 . ( NN 7 Q_ 4 Q) 

NORDLYS-UNDERSØGELSE: Den 17. marts 
opsendes den første af fire internationale forsk¬ 
ningsraketter til undersøgelse af nordlyset fra 
svensk område. Ved den første affyring anven¬ 
des en 1 -trins Aries raket, der er forsynet med 
250 kg videnskabelige måle- og registrerings¬ 
apparatur. Projektet er planlagt af Tyskland 
og USA og har fået betegnelsen Project Porcu- 
pine. Opsendelsen sker nær Kiruna i Nordsve¬ 
rige. Bl. a. vil der i 450 km’s højde bringes 2 be¬ 
holdere med barium til eksplosion for at afsløre 
magnetiske kraftlinier. (N.N. 76-44) 


RUMFÆRGE-DRAGT: Rumfarere, som i 1980- 
’erne flyver med NASA’s rumfærge, vil være 
iklædt en helt speciel rumdragt og redningssy¬ 
stem. I stedet for de tidligere rumdragter, der 
var »skræddersyede« til de enkelte astronauter, 
vil de nye dragter være »konfektionssyede«, 
dvs. fremstillede i separate over- og underdele 
i størrelserne lille, stor og medium. Se figur 2. 

(N.N. 76-56) 


Abonnement 
på UFO-NYT 1976 

SUFOI’s »kuvert-service«. For en mer¬ 
pris af kr. 10,- for hele året 
bliver UFO-NYT 1976 sendt direkte 
fra ekspeditionen til Dem. 

Se omtalen i UFO-NYT nr. 6, 75 
på side 237. 

I »åben« forsendelse er 
prisen for årgang 1976 
kun kr. 55,- 


NATO-Satellit: Nr. 3 i en række af militære 
kommunikationssatellitter, der skal benyttes af 
NATO, skal efter planerne opsendes den 22. 
april fra Cape Canaveral. Sonden - NATO 3-A - 
anbringes i synkron bane i 36.000 km’s højde 
over ækvator ud for Afrikas vestkyst. Sonden er 
trommeformet, 2,2 m i diameter og 2,23 m lang. 
Totallængden incl. antenner er 3,1 m. Vægten 
er 720 kg ved opsendelsen og 310 kg, når son¬ 
den har affyret sine motorer for at komme ind i 

den stationære bane. _ _ 

(N.N. 76-46) 


VIKING-SONDERNE: Efter hele 11 måneders 
refse og efter at have tilbagelagt 736 millioner 
km får VIKING-Lander kun 5 minutter til at ana¬ 
lysere og optegne Mars’ nedre atmosfære. 
Sonden vil måle temperatur, tryk og tæthed i de 
sidste 100 km af den nederste del af planetens 
atmosfære, når den sætter farten ned fra 4,5 
km/sek. til en langsom svæven på 3 m/sek. un¬ 
der landingen på MARS’s overflade den 4. juli 
kl. 21.41. (9:41 p.m. EDT). Under de sidste 6 
km’s nedtur afkaster Lander-modulet sit aero¬ 
dynamiske skjold og faldskærmene åbnes til 
en forhåbentlig heldig landing. 


122 UFO-NYT 3-76 


(N.N. 76-59) 
Fl. Ah ren k i el 




MOSKVA RADIO OM UFO’er 


Moskva Radio har som mange andre store ra¬ 
diostationer også dansk-sprogede udsendel¬ 
ser. Nogle af disse udsendelser bringer f. eks. 
svar på nogle af de spørgsmål, som lytterne 
kunne tænke sig at vide mere om. 

Et medlem har henledt SUFOIs opmærksom¬ 
hed på, at et spørgsmål om UFO’er i begyndel¬ 
sen af 1976 blev besvaret således af Moskva 
Radio (der foruden på flere bølgelængder i 
kortbølgeområdet også sender på 201 meter 
mellembølger): 

UFO’erne eller »de flyvende tallerkner«, som 

man populært kalder dem, er et spørgsmål der 
har optaget sindene siden 1947. Og det er et af 
de emner, der er skrevet mest om i det sidste 
kvarte århundrede. Er det fantasi eller er det 
virkelighed? 

Første gang, der var tale om dette fænomen, 
var i sommeren 1947, da en amerikansk forret¬ 
ningsmand Kenneth Arnold påstod at han på 
en flyverejse langs Andesbjergene havde be¬ 
mærket 9 lysende skiver, som fløj i formation 
med en hastighed af ca. 3.000 km/t. Viden- 
skabsmændenes reaktion på dette fænomen 
var, at der ikke var tale om rumskibe fra andre 
planeter, men om skyer, der drev af sted i stor 
fart langs bjergene. 

Snesevis af fotografier, der er optaget af geo¬ 
grafer og meteorologer i nærheden af bjergkæ¬ 
der, bekræfter denne formodning. Men med¬ 
delelserne om mystiske objekter på himlen 
blev flere og flere. De observeredes både i dag- 
og nattetimerne, nogle var runde, andre flade, 
det forekom både enkeltvis og gruppevis, for 
det meste var de selvlysende, nogle endog i fle¬ 
re farver. 

Videnskabsmændene i Vesten delte sig i to 
grupper: den ene gruppe forklarede UFO’erne 
som fejlfortolkning af meteorologiske og astro¬ 
nomiske fænomener, mens andre mente, der 
kunne være tale om rumobjekter fra andre pla¬ 
neter eller endog fra andre stjernesystemer. 

Professor i astronomi ved Harward universi¬ 
tetet Menzel foretog en indgående analyse af et 
omfattende materiale. Og han kom til det resul¬ 


tat, at i 80% af de tilfælde, hvor folk mente at 
have observeret UFO’er, var der i virkeligheden 
tale om lyn, lysende meteoritter, skyer, flyvema¬ 
skiner, balloner, projektørstråler og oven i kø¬ 
bet aviser, som var båret op af vinden. De re¬ 
sterende observationer henførte professoren til 
optiske fænomener såsom luftspejlinger og ly¬ 
sets brydning i iskrystaller i luften. Det er også 
værd at bemærke, at de astronomer og andre 
videnskabsmænd, som konstant holder opsyn 
med jordens atmosfære, ikke har observeret 
UFO’er. Man må jo regne med, at hvis disse ob¬ 
jekter virkelig fandtes, måtte disse specialister 
være de første til at opdage dem. 

Her i Sovjetunionen tog man spørgsmålet om 
UFO’er op på et særligt møde i 1968 i viden¬ 
skabsakademiets sektion for almen og anvendt 
fysik. Her blev der aflagt rapport af akademi¬ 
medlem Lev Arzimovitj, og i en resolution fra 
mødet konstateredes det, at der var tale om 
sensationspropaganda, som ikke havde noget 
videnskabeligt grundlag, og at de iagttagne ob¬ 
jekter kunne forklares ad naturlig vej. 

UFO-Nyts kommentar: 

Udsendelsen bærer præg af, at man ikke har 
haft det allerbedste kildemateriale at øse af i 
sammensætningen af svaret. I det følgende ta¬ 
ges derfor et par af oplysningerne op til revisi¬ 
on. 

Amerikaneren Kenneth Arnold havde jo ikke 
på sin flyvetur forvildet sig til Andesbjergene i 
Sydamerika, men fløj rundt i Mount Rainier- 
bjergplateauet i USA, bl. a. for at lede efter et 
forsvundet C-46 fly fra U.S. Navy. (Se bl. a. om¬ 
talen i UFO-ORIENTERING side 20-25). 

Hastigheden på de ni lysende genstande be¬ 
regnede han på grundlag af den tid det tog dem 
at tilbagelægge afstandene mellem forskellige 
bjergtoppe, og farten udregnedes til ca. 2.100 
km/t. 

Der dukkede mange »forklaringer« op, men 
de »skyer som skulle drive af sted langs bjerge¬ 
ne i stor fart, og som der er taget så mange fo¬ 
tos af«, har jeg ikke tidligere stiftet bekendt¬ 
skab med. Muligvis tænker Moskva Radio her 
på skyformationen Cumulus Lenticularis, der 
netop kan have et linseformet udseende. MEN 

de udmærker sig for øvrigt ved tilsyneladende 
at stå stille i luften!! 

Professor Menzel’s »indgående analyser« af 
UFO-problematikken har vi tidligere beskæfti¬ 
get os med. Mest rammende har professor i at¬ 
mosfærisk fysik(H), James E. McDonald, sikkert 
udtrykt det i sit foredrag for »The American So¬ 
ciety for Newspaper Editors« i Washington, 
D.C. den 22. april 1967. 

Dette foredrag var et så væsentligt indlæg i 
UFO-debatten verden over, at SUFOI fik manu¬ 
skriptet oversat og udgivet på dansk. Titlen var 
»UFO’er - det største videnskabelige problem i 
vor tid?« 

Heri påpeger professor McDonald bl. a., at 
Menzel i sit forsøg på at bortforklare en hel 
række berømte UFO-tildragelser påberåber sig 
spejlingsfænomener m.v., der overhovedet ik¬ 
ke forekommer i atmosfæren. 

At videnskabsmænd, »der holder opsyn med 
jordens atmosfære« ikke skulle have observe¬ 
ret UFO-fænomener, må vist bero på en misfor¬ 
ståelse eller manglende viden hos Moskva Ra¬ 
dio. Her skal blot til orientering gives nogle 
ganske få eksempler: 

Fænomener ved Chile-observatorium 

I forbindelse med et undersøgelsesprogram for 
natlige lyn-forekomster i atmosfæren, blev der 
af prof. Gabriel Alvial Caceres, Centret for Kos¬ 
misk Stråling, Fakultetet for Matematik og Fysik 
under Chiles Universitet, observeret en række 
lysende fænomener, der unddrager sig forkla¬ 
ring. (Se omtalen i UFO-Nyt nr. 8, 1968). 

Observationerne blev foretaget fra Infiernillo- 
observatoriet, der er beliggende i 4.343 meters 
højde i Andesbjergene. De observerede fæno¬ 


mener har fået betegnelsen F.P.E., og de viser 
sig som stjerner i størrelsesordenen nul til én. 
De er mobile og kan stå stille i rummet. Fotos, 
der er taget på tidspunkter, hvor objekterne 
stod stille, viser lysende fresnel-ringe (bryd¬ 
ningsfænomener). 

Dette foto ertagetfra Infiernillo-observatoriet 
kl. 01.35 GMT den 17. maj 1968 og er ét ud af 3 
fotografier, der blev taget over en periode på 60 
minutter. 

Russiske videnskabsmænd observerer UFO’er 

En 8 mand stor geofysisk ekspedition fra Lenin¬ 
grad camperede den 16. august 1960 i Kasakh- 
stans bjerge. Kl. 23.00 kom der pludselig et 
orangefarvet, glinsende, linseformet objekt til 
syne oven over bjergtoppene. Ekspeditionens 
leder, Nicolai Sochevanov, doktor i geologi og 
mineralogi, fortalte, at det mærkelige objekts 
diameter var 50% større end månens. Objektet 
opretholdt vedvarende sin hastighed, fløj fra 
nord mod syd, zigzaggede mod nordøst, gjorde 
en bue og forsvandt bag bjergene. Objektets 
ender var mindre lysende end dets midterste 
del. 

I 1965 så dr. Ludmilla Tsehanovich i Kauka¬ 
sus en skinnende skiveformet genstand med 
en kabinelignende kuppel. 

3 astronomer fra Litauens Astronomiske Sel¬ 
skab iagttog den 26. juli 1965 de natlige skyfor¬ 
mationer fra Ogra-observatoriet i Letland. 
Pludselig fik de øje på et stjerneagtigt objekt, 
der drev langsomt vestpå. Set gennem kikkert 
så det ud, som om lyset havde en skarp trekan¬ 
tet afgrænsning. Et teleskop blev rettet ind mod 
genstanden. Her viste lyset sig som en sam¬ 
mensætning af fire mindre genstande, beståen¬ 
de af en central sfære, omgivet af tre andre 
sfærer i en afstand af det dobbelte af den cen¬ 
trales sfæres diameter. De tre lys drejede sig 
langsomt omkring det centrale, mens hele 
gruppen langsomt bevægede sig hen over him¬ 
len, idet den samtidig aftog i størrelse. Efter ca. 
20 minutter bemærkede de tre astronomer, at 
de tre yderste lys fjernede sig fra det midterste, 
og kl. ca. 22.00 var der intet mere at se. Farven 
var grøn, og højden over horisonten i nordvest 
var ca. 60°. Afstanden i starten blev bedømt til 
ca. 5 kilometer. 

Vidnerne var astronomerne Robert Vitolniek, 
medarbejder ved USSR’s videnskabelige aka¬ 
demis astrofysiske observatorium, og lan Mel¬ 
deris og Esmeralda Vitolniek. 

Mange andre observationer - heraf mange 
fra østlandene - kunne nævnes med viden- 
skabsmænd som observatører. 

Men der er jo nok tale om »sensationspropa¬ 
ganda uden videnskabeligt grundlag«, og alt 
kan - som sædvanligt - forklares ad naturlig 
vej. 

Akademimedlem Lev Arzimovitj har talt, og 
derefter haver man sig at rette. Sådan er betin¬ 
gelserne desværre ofte. 

Dog ville det sikkert nok have udvidet hori¬ 
sonten væsentligt, dersom Moskva Radio hav¬ 
de gjort sig den ringe ulejlighed at kontakte 


professor Felix U. Ziegel ved luftfartsinstituttet i 
Moskva. Han har i 20 år beskæftiget sig seriøst 
med og undersøgt UFO-tildragelser i Sovjetuni¬ 
onen og andre østlande. Det viser sig, at alle 
disse observationer i et og alt er samstemmen¬ 
de med observationerne fra de vestlige lande. 

Så snart vi har mulighed herfor vil SUFOI ud¬ 
sende en samling af de vigtigste og mest inter¬ 
essante UFO-observationer fra Sovjetunionen 
og Tjekkoslovakiet tilligemed en orientering om 
UFO-sagens udvikling i de to østlande. 

Ole Henningsen 


UFO-observationer holdes som 
tophemmeligheder i 50 år! 


Det amerikanske luftvåben har i sinde at bevare 
sin omfattende UFO-undersøgelse, Project 
Blue Book, som en tophemmelighed i måske 
mere end 50 år, erfarer »National Enquirer«. 

Skønt de officielle undersøgelsesrapporter 
fra luftvåbnet om uidentificerede flyvende ob¬ 
jekter bliver anbragt i det amerikanske rigsar¬ 
kiv, vil offentligheden kun få tilladelse til at se 
en censureret version. 

Syv reserveofficerer fra luftvåbnet er nu i 
gang med at slette enhver oplysning, der kunne 
identificere øjenvidner til UFO-observationer, 
inklusive alle konklusioner om vidnernes tro¬ 
værdighed og data, der angår luftvåbnets un¬ 
dersøgelsesteknik. (Læs: UFO - dokumenteret. 
Skrevet af J. Allen Hynek. Udgivet af SUFOI/ 
Strubes Forlag.) 

»Hvis de udelader alle disse oplysninger, er 
optegnelserne værdiløse«, udtalte Jack Acuff, 
der er leder af National Investigations Commit- 
tee on Aerial Phenomena (NICAP). Andre un¬ 
dersøgelsesorganisationers talsmænd er eni¬ 
ge. 

Blue Books optegnelser indeholder officielle 
rapporter fra luftvåbnet om 12.618 observatio¬ 
ner og efterfølgende undersøgelser, der date¬ 
rer sig fra 1947 til 1969, da luftvåbnet opløste 


projektet. 701 mystiske observationer er stadig 
uforklarlige. 

Kaptajn Gary Hawksworth, der er informati¬ 
onsofficer for luftvåbnet i Pentagon, sagde til 
»Enquirer«: »Ingen vil få lov til at se det oprinde¬ 
lige materiale«. En officiel talsmand for De nati¬ 
onale Arkiver, Francis Heppner, udtalte: »Så¬ 
danne restriktioner må respekteres af Arkiver¬ 
ne i en periode op til 50 år, hvis man får ordre til 
det af giverne«. 

Andre UFO-undersøgere var vrede og ryste¬ 
de over beslutningen om at tilbageholde de of¬ 
ficielle dokumenter fra offentligheden. »Luft¬ 
våbnet ødelægger undersøgelsesværdien af 
Blue Books optegnelser«, sagde Jim Lorenzen, 
talsmand for Aerial Phenomena Research Or- 
ganization (APRO). 

Professor J. Allen Hynek, direktør for Dear- 
born observatoriet ved Northwestern University 
og tidligere rådgiver om UFO-er for luftvåbnet, 
sagde, at han var enig i beslutningen om atville 
beskytte vidnernes privatliv. 

»Imidlertid ser det for mig ud til, at de kunne 
ændre historiens gang, hvis de tilbageholdt 
fakta fra undersøgelserne«, tilføjede Hynek. 

National Enquirer, 6. januar 1976/B.S. 

Astronomi¬ 

professor 

tog 

UFO-fotos 

Professor J. Allen Hynek, der i mange år var 
U.S.Air Force’s videnskabelige rådgiver i UFO- 
spørgsmål, viste i sin bog »The UFO Experience 
- A Scientific Inquiry«, to fotos (fig. 9 og 10) ta¬ 
get fra en flyvemaskine i 30.000 fods højde. 
Professor Hynek efterlyste en forklaring på det 
observerede - og fotograferede - objekt. Må¬ 
ske, skrev Hynek, kunne det identificeres som 
et naturligt (natural?) objekt. Selv havde pro¬ 
fessoren ikke været i stand til at identificere ob¬ 
jektet. MEN, som han skrev, dette er to fotos, 
som jeg kan garantere for. 

SUFOI udsendte Hyneks bog på dansk under 
titlen »UFO - dokumenteret«, og billederne blev 
endnu engang diskuteret. Det var den alminde¬ 
lige opfattelse, at professor Hynek på en eller 
anden måde selv måtte have været til stede un¬ 
der optagelsen. 

I bogen »The Edge of Reality« - A Progress 
Report on Unidentified Flying Objects« af J. Al¬ 
len Hynek og Jacques Vallee, optræder disse to 



fotos endnu engang. Og her lægges der ikke 
skjul på, at billederne er taget af professor Hy¬ 
nek selv under en flyvetur med en passagerma¬ 
skine. Hastigheden var mach 0,8 og objektet 
var i syne længe nok til at Hynek nåede at få sit 
fotoapparat frem fra bagagen under flysædet 
og tage to fotos af objektet. 

Alene maskinens hastighed på optagelses¬ 
tidspunktet kan udelukke mange »forklarin¬ 
gen«, men UFO-Nyts læsere er velkomne til at 
bidrage til opklaringen af det fotograferede ob¬ 
jekts natur. 

Ole Henningsen 


KIKKERTER: 

Har De interesse i, hvad der foregår på 
himlen, så skulle De skrive efter special¬ 
brochurer over kikkerter. Vi har fået et 
godt tilbud fra et af vore medlemmer på 
både forskellige typer astronomiske kik¬ 
kerter samt forskellige specialkikkerter 
med zoom, vidvinkel, monookularer, i sto¬ 
re udgaver eller lommekikkerter. 


Men det haster. Send inden 1. august 
1976 navn og adresse samt 1.50 kr. i fri¬ 
mærker til nedenstående adresse, og De 
vil efter denne dato uden forbindende 
modtage udførligt brochuremateriale 
samt prisliste. 

Ole Henningsen, 
Duegård, Nakskovvej 5, 
4920 Søllested. 

Figur 9. 


Figur 10. 

Tilfældet profeten Ezekiel: 


Det er sikkert ikke helt ukendt for mange af vo¬ 
re læsere, at gamle legender og sagn har givet 
UFO-forskere noget at tænke over, samt at 
nogle mener at kunne finde sikre beviser disse 
steder for, at vor jord i tidligere tider har haft 
besøg af astronauter fra andre planeter. En af 
de »gamle bøger«, der tit står for skud mht. mu¬ 
lige beretninger om fortidige astronauter, er 
Biblen og særligt beretningen om profeten Eze- 
kiels himmelfærd. For kort tid siden udkom en 


bog om Ezekiels rumskib, idet NASA- 
teknikeren J. F. Blumrich udgav »The S pace¬ 
shi ps of Ezekiel«, hvori han mener at kunne re¬ 
konstruere det rumfartøj, som Ezekiel blev hen¬ 
tet af. 

Andre har også beskæftiget sig med denne 
sag, og sidst har SUOFI fået et kort indlæg om 
dette emne fra vor kontaktmand Kiril Terziev i 
Jugoslavien. Indlægget med to illustrationer 
bringes nedenfor: 


»Manden i det linnede klædebon og med skrivetøjet (blækhorn) ved 
lænden«-på en tegning fra Thrakien?? 


af Kiril Terziev. 

Billedet, der illustrerer denne artikel (samt uds¬ 
nitsforstørrelsen), fandt jeg i en bog, eller rette¬ 
re i et bind med fotografier, publiceret i Sofia, 
Bulgarien i 1962. Bogen omhandler et bjerg i 
den bulgarske del af Makedonien, kaldet »Pi- 
rin« af de makedonske slaver efter den slaviske 
tordengud Perun. På billedet vises en lille tavle 
fra et gammelt thrakisk tempel nær Razlog, en 
lille by ved foden af Pirin. Bogen er ikke kun om 
arkæologi eller mytologi. 

I relieffet påden lille tavle vises en kamp mel¬ 
lem en mand (en gud?) og et fantastisk dyr. Iføl¬ 
ge min opfattelse er det en naiv opfattelse af et 
sceneri, der mange gange er blevet set af oldti¬ 
dens mennesker. Det er muligt, at disse ikke 
forstod at manden, der er en fortidig astronaut, 
kun er ved at åbne lemmen eller døren (mun¬ 
den!) på en flyvende maskine (Dyr!). 

Dette fantastiske dyr har det hele: Geometri¬ 
ske og zoomorfiske (dyreornamentik) elemen¬ 
ter, der er karakteristiske for de tidligere tiders 
afbildninger af UFOer. UFO’et afbildes i form 
som en båd eller halvmåne. På halvmånens 
ene horn er der en fiske- eller fuglehale og på 
det andet munden med åbent næb, hvori man¬ 
den stikker sin venstre hånd. Under munden er 
der øjensynlig flammer. På halvmånens kon¬ 
kave side er der placeret en cirkel. 

Jeg vil bede UFO-Nyts læsere om at bemær¬ 
ke den ting, som er på mandens venstre side. 
Det er ikke et sexuelt organ, som nogle måske 
vil tro ved første øjekast, på grund af 

1. Tingestens position 

2. Manden er påklædt 

3. Sceneriet bærer intet erotisk præg 


Efter min mening er denne tingest en eller 
anden teknisk indretning. Sådan en tingest - 
kaldet et »blækhorn« - er omtalt som værende 
på siden af »manden i det linnede klædebon« i 
Profeten Ezekiels bog i Biblen: 

IX,2: Og se, seks mænd kom fra den øvre 
nordport, hver med sin stridshammer i hånden, 
og én iblandt dem bar linned klædebon og hav¬ 
de et skrivetøj (blækhorn) ved sin lænd. Og de 
kom og stillede sig ved siden af kobberalteret. 

IX,3: ... og han råbte til manden i det linnede 
klædebon og med skrivetøjet ved lænden, 

IX,4: Og Herren sagde til ham, gå midt gen¬ 
nem byen . . . 

IX, 11: Og se, manden i det linnede klædebon 
med skrivetøjet ved lænden kom tilbage og 
meldte: Jeg har gjort som du bød. 

X, 2: Så sagde han til manden i det linnede 
klædebon: Gå ind mellem hjulene under keru¬ 
berne, og tag hænderne fulde af glødende kul 
fra rummet mellem keruberne og strø det ud 
over byen. Og jeg så ham gå derhen. 

X,3: Keruberne stød sønden for templet, da 
manden gik derhen . . . 

X,6: Så bød han manden i det linnede klæde¬ 
bon: Tag ild fra rummet mellem hjulene, inde 
mellem keruberne. Og manden stillede sig hen 
ved siden af det ene hjul. 

X,7: Og (manden) rakte hånden ind i ilden 
som brændte mellem keruberne og kom ud 
med noget deraf... og lagde det i hænderne 
på ham, der var klædt i linnede klædebon, der 
tog det og gik derfra. (Denne sidste sætning fin¬ 
des ikke i min bibeludgave, som fortsættelse af 
X,7. Fl. A.)*) fortsættes side 130 

Oversættelsen af bibelcitaterne har jeg (Fl. 
A.) taget fra min danske bibel, hvor der bl. a. 
står skrivetøj i stedet for det af Kiril Terziev an¬ 
vendte »blækhorn« - men meningen er utvivl¬ 
somt den samme. Pointen i Terzievs indlæg er 
nok, at det er tvivlsomt, om det blot er et blæk¬ 
horn - eller skrivetøj - der beskrives, og som 
gengives to så forskellige steder i forskellige 
sammenhænge. Den bibelske beskrivelse er 
stykker fra Jerusalems ødelæggelse pga. af¬ 
gudsdyrkelse, og i. fortsættelse af ovennævnte 
citater findes bl. a. beskrivelsen af det omtalte 
»rumskib«, X,8-X,22. 

Om tekstens udlægning kan der vel diskute¬ 


res, men synspunktet mht. det tekniske udstyr, 
»blækhornet«, er vel ny og det skader næppe at 
være på udkig efter paralleller andre steder.**) 
UFO-Nyt’s læsere er velkomne med kommen¬ 
tarer eller andre eksempler på ovenstående. 

Fl. Ah ren kiel 


*) Er medtaget i min udgave fra 1878, udgivet 
»Paa det Brittiske og Udenlandske Bibelsel¬ 
skabs Bekostning«. lOKj 
**) Er der måske tale om noget tilsvarende hos 
»de sælsomme skikkelser« i Santa Isabel? se 
UFO-Nytnr. 6/1975, side 241 og 245. lOKj 


UFORALIA 

Et nyt tidsskrift med navnet UFORALIA er duk¬ 
ket op på den danske UFO-arena. Initiativtage¬ 
ren - Willy Wegner, DUFOC - behøver vist in¬ 
gen nærmere præsentation. I utallige sam¬ 
menhænge har han været en utrættelig delta¬ 
ger i den hjemlige UFO-debat i mange år. 

Har vi så overhovedet brug for et nyt UFO- 
blad? Hvis der havde været tale om et traditio¬ 
nelt UFO-blad, havde jeg straks svaret nej. Men 
hør blot hvad redaktøren selv skriver om sit 
blad: 

Uforalia er et tidsskrift der udelukkende be¬ 
skæftiger sig med ufo-litteratur og litteratur fra 
tilknyttede aspekter. Desuden vil Uforalia følge 
ufo-sagens historiske udvikling i såvel fortid 
som samtid. 

Uforalia vil udkomme uregelmæssigt, afhæn¬ 
gig af relevant stof. Indholdet vil blive delt op i 
sektioner, som f. eks. 

Bibliografisk arbejde. 

Anmeldelser og omtale 
af litteratur. 

Uddrag af bøger eller 
etapevis udgivelse af 
større værker. 

Artikler af almen ka¬ 
rakter med tilknytning 
til ufo-litteratur. 

Interviews med f. eks. 
forfattere, udgivere, 
redaktører af ufo-blade 
m. fl. 

Pressen yt. 

Ufologiens historiske 
udvikling. 


Uforalia vil være duplikeret på enkeltsider i 
A4-formatet, lejlighedsvis suppleret med 
offset-trykte ark med illustrationer. Uforalias si¬ 
detal vil være forskelligt fra nummer til num¬ 
mer. 

Abonnement: 

Det er ikke muligt at abonnere på Uforalia i tra¬ 
ditionel forstand. Man kan tilmelde sig en af to 
ordninger: 

1) Man kan få Uforalia tilsendt kontinuerligt. 
Man betaler så for det enkelte nummer på et 
vedlagtgiro-kort indenfor en måned. 

2) Man kan tilmelde sig den ordning at få til¬ 
sendt et brevkort hver gang et nyt nummer af 
Uforalia udkommer. På brevkortet vil der stå 
hvilket nummer det drejer sig om samt prisen. 
Man kan så bestille bladet ved at indsende be¬ 
løbet på giro. 

I begge tilfælde gælder det, at man først skal 
udfylde en tilmeldelsesblanket hvor man gør 
opmærksom på hvilken ordning man tilslutter 
sig. Det er i øvrigt muligt at opsige den givne 
ordning til enhver tid. 

Ved alle henvendelser til bladet bedes man 
huske at vedlægge en frankeret svarkuvert. 

Henvendelse kan ske til: 

Dansk UFO Center, 

Postboks 85, 

7700 Thisted. 

Der er allerede udkommet 2 nr. af UFORA¬ 
LIA, så der er taget hul på den store bunke af 
bøger, som har ligget og ventet på en anmel¬ 
delse. Det er ikke udelukkende de nyeste bøger 
der omtales, også ældre litteratur, der stadig 
kan fås, er medtaget. 

Alle former for bøger, hæfter, tidsskrifter 
m.m., der blot har lidt tilknytning til ufo¬ 
aspektet, kan ventes anmeldt i Uforalia. Mange 
forlag og foreninger har allerede opdaget UFO¬ 
RALIA, således at der tilsendes anmelderek¬ 
semplarer. 

Imidlertid er det ikke meningen udelukkende 
at bringe anmeldelser i Uforalia. I nr. 3 vil der 
således blive bragt en bibliografi over Skandi¬ 
navisk UFO-litteratur 1950-1975. 

I nr. 4 bringes bl. a. et interview med Peter 
Juhl Svendsen fra forlaget Sphinx & Nihil. 

Indholdsanalyser af forskellige tidsskrifter 
kan også ventes på et givet tidspunkt. 

De anmeldte bøgers rækkefølge er vilkårlig, 
ligesom anmeldernes meninger om en given 
bog beror på et personligt skøn og vurdering. 


Hvis man er interesseret i at følge med i, hvad 
der verden over kommer på markedet af UFO- 
litteratur, er det naturligvis nemmest at købe 
det hele, og så læse det. MEN da det er de fær¬ 
reste forundt både af økonomiske og tidsmæs¬ 
sige årsager, så er her en god chance for at 
skaffe sig et overblik over den brogede land¬ 
handel, der benævnes UFO-litteratur. 

UFORALIA’s anmeldelser er glimrende skre¬ 
vet med et blink i øjet, af og til med en bidende 
ironi, der vidner om et godt kendskab til og et 
afslappet forhold til stoffet, som mange kunne 
lære en del af. 

De to udkomne nr. af bladet har været både 
interessant, oplysende og fornøjelig læsning, 
som kun kan anbefales til andre. 

Ole Henningsen 


Nyt tilbud til læserne: 

KÆMPE 

FARVE¬ 

PLAKAT 

efter UFO-fotografi 



International UFO-plakat - med tekst på 4 sprog - udarbejdet i 
samarbejde med SUFOI. Virkelig fornemt udført, med hovedmotiv 
i 4-farvet tryk og 3 mindre sort/hvide fotos (heraf totalbilledet, 
hvoraf hovedmotivet er et udsnit) som »vignetter« i siden. Plakaten 
måler 62x93 cm og tilsendes forsvarligt emballeret i kraftigt paprør 


for - pr. stk. - 


kun kr. 25,00 


incl. moms og forsendelse 
Bestilling sker lettest pr. 

GIRO 9 11 77 25 (skriv venligst: »FARVEPLAKAT« i rubrikken 
»Eventuelle meddelelser. . .«) SUFOI - E. B. Johansen, Bogfinke¬ 
vej 79, Jyllinge, 4000 Roskilde. Bestil i dag (leveringstid ca. 2-3 

u 9 er )- nb: Også en oplagt gave til venner i udlandet! 











UFO 
opførte 
luft¬ 
ballet 

Sangeren Mel Tormé afslører for første gang, at han har set et 
utroligt UFO. 

»Jeg er ikke nem at narre«, sagde sangeren. »Jeg har flyver¬ 
certifikat, og tro mig, aldrig i alle de timer jeg har fløjet, har jeg 
set noget i luften, der var i stand til at manøvrere i den fart, som 
tingesten her kunne. ' 

Detvar i New York City en hed, fugtig dag i august 1963. Jeg 
var længe oppe, fordi jeg arbejdede med et arrangement til en 
ny sang. Ca. kl. 2 om natten gik jeg en tur ud med hunden, og 
næsten straks blev min opmærksomhed rettet i retning af East 
River. 

Og dér - glidende ud af rummets mørke - kom dette gløden¬ 
de røde objekt«. 

Først var det mærkelige objekt »kun en plet mod himlen«. Det 
bevægede sig så til en position næsten lige over Tormé, så han 
kunne se en form bag det glødende lys. 

»Jeg kunne se et mærkeligt tallerkenformet fartøj«, fortalte 
han. »UFO’et var ca. 1500 meter oppe, det så lige ned på mig. 
Det lignede intet luftfartøj, jeg kender - og jeg kender dem al¬ 
le«. 

Pludselig fløj UFO’et mod syd. »Det bevægede sig hurtigt - 
hurtigere end mine øjne kunne følge«. En brøkdel af et sekund 
senere standsede det brat. 

»Det standsede pludseligt, som om det var stødt på en usyn¬ 
lig hindring. Så begyndte det at foretage »ottetals« manøvrer og 
»sløjfer«. Det lavede et rigtigt show, fér frem og tilbage, som om 
det opførte en luftballet. 

Dets »umulige« vinkelrette drejninger trodsede bogstavelig 
taltaerodynamikkens love«. 

Mel sagde, at intet menneske kunne have modstået de kolos¬ 
sale tyngdekræfter skabt af fartøjets hastige acceleration. 
»Hvem der end var om bord må de have været lavet af stål«. 

Efter fem minutters forløb fér UFO’et bort, siger sangeren, 
som tilføjede, at det sandsynligvis var et fartøj fra en anden ver¬ 
den. »Beskrivelser fra andre observationer af lignende fartøjer 
efterlader for mig kun ringe tvivl om, at dette var, hvad alminde¬ 
ligvis benævnes en flyvende tallerken«. 

National Enquirer, 23.12.1975 /B.S. 

